text: την παράγραφο 1 ή την παράγραφο 2 του παρόντος άρθρου, ο γενικός γραμματέας των Ηνωμένων Εθνών καλεί όσες κυβερνήσεις έχουν υπογράψει την παρούσα συμφωνία οριστικά ή την έχουν επικυρώσει, αποδεχθεί ή εγκρίνει, σύμφωνα με το άρθρο 36 παράγραφος 2, ή έχουν κοινοποιήσει στο θεματοφύλακα ότι θα εφαρμόσουν την παρούσα συμφωνία προσωρινά, να συνεδριάσουν το συντομότερο δυνατό για να αποφασίσουν κατά πόσον η παρούσα συμφωνία θα τεθεί σε ισχύ προσωρινά ή οριστικά μεταξύ τους, συνολικά ή εν μέρει. Οι κυβερνήσεις που αποφασίζουν να θέσουν την παρούσα συμφωνία προσωρινά σε ισχύ μεταξύ τους μπορούν να συναντώνται κατά καιρούς, για να επανεξετάζουν την κατάσταση και να αποφασίζουν κατά πόσον η παρούσα συμφωνία θα τεθεί οριστικά σε ισχύ μεταξύ τους.4. Για κάθε κυβέρνηση η οποία δεν έχει κοινοποιήσει στο θεματοφύλακα σύμφωνα με το άρθρο 38 ότι θα εφαρμόσει την παρούσα συμφωνία προσωρινά και η οποία καταθέτει έγγραφο επικύρωσης, αποδοχής, έγκρισης ή προσχώρησης μετά την έναρξη ισχύος της παρούσας συμφωνίας, η παρούσα συμφωνία αρχίζει να ισχύει από την ημερομηνία της κατάθεσης αυτής.5. Ο εκτελεστικός διευθυντής του οργανισμού συγκαλεί το Συμβούλιο το συντομότερο δυνατό μετά την έναρξη ισχύος της παρούσας συμφωνίας.Άρθρο 40Τροποποιήσεις1. Το Συμβούλιο μπορεί να εισηγείται στα μέλη, με ειδική ψηφοφορία σύμφωνα με το άρθρο 12, τροποποιήσεις της παρούσας συμφωνίας.2. Το Συμβούλιο καθορίζει την ημερομηνία μέχρι την οποία τα μέλη κοινοποιούν στο θεματοφύλακα την αποδοχή της τροποποίησης.3. Οι τροποποιήσεις αρχίζουν να ισχύουν 90 ημέρες μετά την παραλαβή από το θεματοφύλακα της κοινοποίησης αποδοχής από μέλη που συνιστούν τα δύο τρίτα τουλάχιστον των μελών-παραγωγών και που διαθέτουν συνολικά το 75 % τουλάχιστον των ψήφων των μελών-παραγωγών, και από μέλη που συνιστούν τα δύο τρίτα τουλάχιστον των μελών-καταναλωτών και που διαθέτουν το 75 % τουλάχιστον των ψήφων των μελών-καταναλωτών.4. Αφού ο θεματοφύλακας ενημερώσει το Συμβούλιο ότι συγκεντρώνονται οι προϋποθέσεις για την έναρξη ισχύος της τροποποίησης, και παρά τις διατάξεις της παραγράφου 2 του παρόντος άρθρου σχετικά με την καθοριζόμενη από το Συμβούλιο ημερομηνία, τα μέλη μπορούν ακόμη να κοινοποιήσουν στο θεματοφύλακα ότι αποδέχονται την τροποποίηση, υπό τον όρο ότι η σχετική κοινοποίηση έχει γίνει πριν αρχίσει να ισχύει η τροποποίηση.5. Όποιο μέλος δεν έχει κοινοποιήσει την εκ μέρους του αποδοχή της τροποποίησης μέχρι την ημερομηνία κατά την οποία η τροποποίηση αρχίζει να ισχύει, παύει, από την ημερομηνία αυτή, να αποτελεί μέρος της παρούσας συμφωνίας, εκτός εάν αποδείξει στο Συμβούλιο ότι αδυνατούσε να προβεί έγκαιρα σε αποδοχή της τροποποίησης, εξαιτίας δυσχερειών που αντιμετώπισε για την ολοκλήρωση των θεσμικών ή συνταγματικών διαδικασιών του και το Συμβούλιο αποφασίσει την παράταση της προθεσμίας αποδοχής της τροποποίησης για το εν λόγω μέλος. Το μέλος αυτό δεν δεσμεύεται από την τροποποίηση, πριν κοινοποιήσει τη σχετική αποδοχή του.6. Εάν δεν έχουν συγκεντρωθεί οι προϋποθέσεις για την έναρξη ισχύος της τροποποίησης μέχρι την ημερομηνία που έχει καθορίσει το Συμβούλιο, σύμφωνα με την παράγραφο 2 του παρόντος άρθρου, θεωρείται ότι η σχετική τροποποίηση έχει αποσυρθεί.Άρθρο 41Αποχώρηση1. Κάθε μέλος μπορεί να αποχωρήσει ανά πάσα στιγμή από την παρούσα συμφωνία μετά την έναρξη ισχύος της, κοινοποιώντας γραπτώς την αποχώρησή του στον θεματοφύλακα. Το μέλος αυτό ενημερώνει ταυτόχρονα το


text: Συμβούλιο για τα μέτρα που έλαβε.2. Η αποχώρηση καθίσταται ενεργός 90 ημέρες από την παραλαβή της κοινοποίησής της από το θεματοφύλακα.3. Η αποχώρηση δεν απαλλάσσει τα μέλη από τις οικονομικές υποχρεώσεις τους, δυνάμει της παρούσας συμφωνίας, έναντι του οργανισμού.Άρθρο 42ΑποπομπήΕάν το Συμβούλιο αποφασίσει ότι ένα μέλος παραβαίνει τις υποχρεώσεις του στο πλαίσιο της παρούσας συμφωνίας και αποφασίσει επιπλέον ότι η παράβαση αυτή παρεμποδίζει σημαντικά τη λειτουργία της παρούσας συμφωνίας, μπορεί, με ειδική ψηφοφορία σύμφωνα με το άρθρο 12, να αποπέμψει το μέλος αυτό από την παρούσα συμφωνία. Το Συμβούλιο κοινοποιεί αμέσως την απόφασή του στο θεματοφύλακα. Το εν λόγω μέλος παύει να αποτελεί μέρος της παρούσας συμφωνίας ένα εξάμηνο μετά την ημερομηνία της απόφασης του Συμβουλίου.Άρθρο 43Εκκαθάριση των λογαριασμών μελών που έχουν αποχωρήσει ή αποπεμφθεί ή μελών που αδυνατούν να αποδεχθούν τροποποιήσεις1. Το Συμβούλιο προβαίνει σε εκκαθάριση των λογαριασμών μέλους το οποίο παύει να αποτελεί μέρος της παρούσας συμφωνίας λόγω:α) μη αποδοχής μιας τροποποίησης της παρούσας συμφωνίας σύμφωνα με το άρθρο 40·β) αποχώρησης από την παρούσα συμφωνία, σύμφωνα με το άρθρο 41· ήγ) αποπομπής από την παρούσα συμφωνία σύμφωνα με το άρθρο 42.2. Το Συμβούλιο παρακρατεί τυχόν ποσοστά συμμετοχής ή εισφορές που έχουν καταβληθεί στους χρηματοοικονομικούς λογαριασμούς που δημιουργούνται σύμφωνα με το άρθρο 18 από μέλος που παύει να αποτελεί μέρος της παρούσας συμφωνίας.3. Κατά τη λύση της παρούσας συμφωνίας, ένα μέλος που έπαψε να αποτελεί μέρος της παρούσας συμφωνίας δεν δικαιούται μερίδιο από το προϊόν ρευστοποίησης ή από τα άλλα στοιχεία ενεργητικού του οργανισμού, ούτε είναι υπόχρεο πληρωμής κανενός μέρους ενδεχομένου ελλείμματος του οργανισμού.Άρθρο 44Διάρκεια, παράταση και λύση1. Η παρούσα συμφωνία παραμένει σε ισχύ για μία δεκαετία από την έναρξη ισχύος της, εκτός εάν το Συμβούλιο αποφασίσει, με ειδική ψηφοφορία σύμφωνα με το άρθρο 12, την παράταση, την αναδιαπραγμάτευση ή τη λύση της, σύμφωνα με τις διατάξεις του παρόντος άρθρου.2. Το Συμβούλιο, με ειδική ψηφοφορία σύμφωνα με το άρθρο 12, μπορεί να αποφασίσει να παρατείνει την ισχύ της παρούσας συμφωνίας για δύο περιόδους, μια αρχική περίοδο πέντε ετών και μια πρόσθετη περίοδο τριών ετών.3. Αν, πριν από την παρέλευση της δεκαετίας που αναφέρεται στην παράγραφο 1 του παρόντος άρθρου, ή πριν από την παρέλευση της περιόδου παράτασης που αναφέρεται στην παράγραφο 2 του παρόντος άρθρου, ανάλογα με την περίπτωση, έχει γίνει μεν διαπραγμάτευση νέας συμφωνίας, σε αντικατάσταση της παρούσας συμφωνίας, δεν έχει όμως ακόμη τεθεί σε ισχύ, είτε οριστικά, είτε προσωρινά, το Συμβούλιο μπορεί, με ειδική ψηφοφορία σύμφωνα με το άρθρο 12, να παρατείνει την ισχύ της παρούσας συμφωνίας, έως ότου τεθεί προσωρινά ή οριστικά σε ισχύ η νέα συμφωνία.4. Αν γίνει διαπραγμάτευση της νέας συμφωνίας και τεθεί σε ισχύ κατά τη διάρκεια παράτασης της ισχύος της παρούσας συμφωνίας, σύμφωνα με την παράγραφο 2 ή την παράγραφο 3 του παρόντος άρθρου, η παρούσα συμφωνία, όπως έχει παραταθεί, λύεται τη στιγμή έναρξης ισχύος της νέας συμφωνίας.5. Το Συμβούλιο μπορεί να αποφασίσει ανά πάσα στιγμή, με ειδική ψηφοφορία σύμφωνα με το άρθρο 12, τη λύση της παρούσας συμφωνίας, με ισχύ από την ημερομηνία που θα καθορίσει.6. Παρά τη λύση της παρούσας

type: contracts

jurisdiction: EU


text: συμφωνίας, το Συμβούλιο εξακολουθεί να υφίσταται για περίοδο που δεν υπερβαίνει τους 18 μήνες, προκειμένου να προβεί στη ρευστοποίηση του οργανισμού, συμπεριλαμβανομένης της εκκαθάρισης των λογαριασμών και, με την επιφύλαξη σχετικών αποφάσεων που λαμβάνονται με ειδική ψηφοφορία σύμφωνα με το άρθρο 12, το Συμβούλιο διατηρεί, κατά την εν λόγω περίοδο, τις εξουσίες και τα καθήκοντα που είναι απαραίτητα για τους σκοπούς αυτούς.7. Το Συμβούλιο κοινοποιεί στο θεματοφύλακα οιαδήποτε απόφαση λαμβάνεται δυνάμει του παρόντος άρθρου.Άρθρο 45ΕπιφυλάξειςΔεν μπορεί να διατυπωθεί καμία επιφύλαξη σχετικά με οιανδήποτε διάταξη της παρούσας συμφωνίας.Άρθρο 46Συμπληρωματικές και μεταβατικές διατάξεις1. Η παρούσα συμφωνία διαδέχεται τη διεθνή συμφωνία του 1994 για την τροπική ξυλεία.2. Όλες οι πράξεις που έχουν θεσπιστεί δυνάμει της διεθνούς συμφωνίας του 1983 για την τροπική ξυλεία ή/και της διεθνούς συμφωνίας του 1994 για την τροπική ξυλεία, εκ μέρους ή εξ ονόματος είτε του οργανισμού είτε ενός από τα όργανά του, οι οποίες ισχύουν κατά την ημερομηνία έναρξης ισχύος της παρούσας συμφωνίας και των οποίων οι όροι δεν προβλέπουν ότι η ισχύς τους λήγει κατ’ αυτήν την ημερομηνία, παραμένουν σε ισχύ, εκτός αν τροποποιούνται από τις διατάξεις της παρούσας συμφωνίας.ΕΓΙΝΕ στη Γενεύη, στις 27 Ιανουαρίου 2006, τα δε κείμενα της συμφωνίας αυτής στην αραβική, κινεζική, αγγλική, γαλλική, ρωσική και ισπανική γλώσσα είναι εξίσου αυθεντικά.--------------------------------------------------20060127ΠΑΡΑΡΤΗΜΑ ΑΚατάλογος των κυβερνήσεων που έλαβαν μέρος στη διάσκεψη των Ηνωμένων Εθνών για τη διαπραγμάτευση συμφωνίας προοριζόμενης να διαδεχθεί τη διεθνή συμφωνία του 1994 για την τροπική ξυλεία, ως δυνητικών μελών-παραγωγών όπως καθορίζονται στο άρθρο 2 (Ορισμοί), και ενδεικτική κατανομή των ψήφων δυνάμει του άρθρου 10 (Κατανομή των ψήφων)Μέλη | Σύνολο ψήφων |ΑΦΡΙΚΗ | 249 |Ανγκόλα | 18 |Μπενίν | 17 |Καμερούν [1] | 18 |Κεντροαφρικανική Δημοκρατία [1] | 18 |Ακτή Ελεφαντοστού [1] | 18 |Λαϊκή Δημοκρατία του Κονγκό [1] | 18 |Γκαμπόν [1] | 18 |Γκάνα [1] | 18 |Λιβερία [1] | 18 |Μαδαγασκάρη | 18 |Νιγηρία [1] | 18 |Δημοκρατία του Κονγκό [1] | 18 |Ρουάντα | 17 |Τόγκο [1] | 17 |ΑΣΙΑ-ΕΙΡΗΝΙΚΟΣ | 389 |Καμπότζη [1] | 15 |Φίτζι [1] | 14 |Ινδία [1] | 22 |Ινδονησία [1] | 131 |Μαλαισία [1] | 105 |Μιανμάρ [1] | 33 |Παπουασία-Νέα Γουινέα [1] | 25 |Φιλιππίνες [1] | 14 |Ταϊλάνδη [1] | 16 |Βανουάτου [1] | 14 |ΛΑΤΙΝΙΚΗ ΑΜΕΡΙΚΗ ΚΑΙ ΚΑΡΑΪΒΙΚΗ | 362 |Μπαρμπάντος | 7 |Βολιβία [1] | 19 |Βραζιλία [1] | 157 |Κολομβία [1] | 19 |Κόστα Ρίκα | 7 |Δομινικανή Δημοκρατία | 7 |Ισημερινός [1] | 11 |Γουατεμάλα [1] | 8 |Γουιάνα [1] | 12 |Αϊτή | 7 |Ονδούρα [1] | 8 |Μεξικό [1] | 15 |Νικαράγουα | 8 |Παναμάς [1] | 8 |Παραγουάη | 10 |Περού [1] | 24 |Σουρινάμ [1] | 10 |Τρινιντάντ και Τομπάγκο [1] | 7 |Βενεζουέλα [1] | 18 |Σύνολο | 1000 |[*] Μέλος της διεθνούς συμφωνίας του 1994 για την τροπική ξυλεία.--------------------------------------------------20060127ΠΑΡΑΡΤΗΜΑ BΚατάλογος των κυβερνήσεων που έλαβαν μέρος στη διάσκεψη των Ηνωμένων Εθνών για τη διαπραγμάτευση συμφωνίας προοριζόμενης να διαδεχθεί τη διεθνή συμφωνία του 1994 για την τροπική ξυλεία, ως δυνητικών μελών-καταναλωτών όπως καθορίζονται στο άρθρο 2 (Ορισμοί)ΑλβανίαΑλγερίαΑυστραλία [*]Καναδάς [*]Κίνα [*]Αίγυπτος [*]Ευρωπαϊκή Κοινότητα [*]Αυστρία


text: [*]Βέλγιο [*]Τσεχική ΔημοκρατίαΕσθονίαΦινλανδία [*]Γαλλία [*]Γερμανία [*]Ελλάδα [*]Ιρλανδία [*]Ιταλία [*]ΛιθουανίαΛουξεμβούργο [*]Κάτω Χώρες [*]ΠολωνίαΠορτογαλία [*]ΣλοβακίαΙσπανία [*]Σουηδία [*]Ηνωμένο Βασίλειο της Μεγάλης Βρετανίας και της Βόρειας Ιρλανδίας [*]Ιράν (Ισλαμική Δημοκρατία του Ιράν)ΙράκΙαπωνία [*]ΛεσόθοΑραβική Λιβυκή Σοσιαλιστική Λαϊκή ΔημοκρατίαΜαρόκοΝεπάλ [*]Νέα Ζηλανδία [*]Νορβηγία [*]Δημοκρατία της Κορέας [*]Ελβετία [*]Ηνωμένες Πολιτείες της Αμερικής [*][*] Μέλος της διεθνούς συμφωνίας του 1994 για την τροπική ξυλεία.--------------------------------------------------20060127Δήλωση της Ευρωπαϊκής Κοινότητας σύμφωνα με το άρθρο 36 παράγραφος 3 της συμφωνίαςΣύμφωνα με το άρθρο 36 παράγραφος 3 της διεθνούς συμφωνίας του 2006 για την τροπική ξυλεία, η παρούσα δήλωση επισημαίνει τις αρμοδιότητες που μεταβιβάζονται από τα κράτη μέλη στην Ευρωπαϊκή Κοινότητα όσον αφορά τους τομείς που διέπονται από τη συμφωνία.Η Ευρωπαϊκή Κοινότητα δηλώνει ότι, σύμφωνα με τη συνθήκη για την ίδρυση της Ευρωπαϊκής Κοινότητας:- όσον αφορά τα εμπορικά θέματα που καλύπτει η συμφωνία, η Ευρωπαϊκή Κοινότητα έχει αποκλειστική αρμοδιότητα στο πλαίσιο της κοινής εμπορικής πολιτικής, και- η Ευρωπαϊκή Κοινότητα ασκεί αρμοδιότητες από κοινού με τα κράτη μέλη της όσον αφορά θέματα περιβάλλοντος και συνεργασίας για την ανάπτυξη.Το πεδίο και η άσκηση των αρμοδιοτήτων της Ευρωπαϊκής Κοινότητας υπόκεινται εκ φύσεως σε συνεχή εξέλιξη. Η Κοινότητα θα συμπληρώσει ή θα τροποποιήσει την παρούσα δήλωση, εφόσον χρειασθεί, σύμφωνα με το άρθρο 36 παράγραφος 3 της συμφωνίας.--------------------------------------------------


text:
 Avis juridique important
 |
 21997A1004(01)
 Τροποποίηση της σύμβασης της Βασιλείας για τον έλεγχο της διασυνοριακής διακίνησης επικινδύνων αποβλήτων και της διάθεσης τους
 Επίσημη Εφημερίδα αριθ. L 272 της 04/10/1997 σ. 0046 - 0046
 ΠΑΡΑΡΤΗΜΑΤΡΟΠΟΠΟΙΗΣΗ ΤΗΣ ΣΥΜΒΑΣΗΣ ΤΗΣ ΒΑΣΙΛΕΙΑΣ ΓΙΑ ΤΟΝ ΕΛΕΓΧΟ ΤΗΣ ΔΙΑΣΥΝΟΡΙΑΚΗΣ ΔΙΑΚΙΝΗΣΗΣ ΕΠΙΚΙΝΔΥΝΩΝ ΑΠΟΒΛΗΤΩΝ ΚΑΙ ΤΗΣ ΔΙΑΘΕΣΗΣ ΤΟΥΣ Νέα παράγραφος 7α του προοιμίουΑναγνωρίζοντας ότι η διασυνοριακή διακίνηση επικίνδυνων αποβλήτων, ιδίως στις αναπτυσσόμενες χώρες, είναι πολύ πιθανό να μην αποτελεί περιβαλλοντικώς ορθολογική μέθοδο διαχείρισης επικίνδυνων αποβλήτων, όπως απαιτείται από την παρούσα σύμβαση.Νέο άρθρο 4 Α1. Τα μέρη που αναγράφονται στο παράρτημα VII απαγορεύουν κάθε διασυνοριακή διακίνηση επικίνδυνων αποβλήτων προοριζόμενων για εργασίες που προβλέπονται στο παράρτημα IV Α, προς κράτη τα οποία δεν περιλαμβάνονται στο παράρτημα VII.2. Τα μέρη που αναγράφονται στο παράρτημα VII μειώνουν σταδιακά μέχρι τις 31 Δεκεμβρίου 1997 και απαγορεύουν μετά την ημερομηνία αυτή κάθε διασυνοριακή διακίνηση επικίνδυνων αποβλήτων που ορίζονται στο άρθρο 1 παράγραφος 1 στοιχείο α) της σύμβασης και προορίζονται για εργασίες προβλεπόμενες στο παράρτημα IV Β, προς τα κράτη που δεν περιλαμβάνονται στο παράρτημα VII. Η διασυνοριακή αυτή διακίνηση απαγορεύεται μόνον εφόσον τα σχετικά απόβλητα έχουν χαρακτηριστεί επικίνδυνα με βάση τη σύμβαση.Νέο παράρτημα VIIΣυμβαλλόμενα μέρη και άλλα κράτη μέλη του ΟΟΣΑ, της ΕΚ και του Λιχτενστάιν.


text:
 Avis juridique important
 |
 21998D0709(18)
 Απόφαση της Μεικτής Επιτροπής του ΕΟΧ αριθ. 101/97 της 15ης Δεκεμβρίου 1997 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 193 της 09/07/1998 σ. 0061 - 0061
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 101/97 της 15ης Δεκεμβρίου 1997 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε με την απόφαση αριθ. 48/97 της Μεικτής Επιτροπής του ΕΟΧ (1) 7ότι ο κανονισμός (ΕΚ) αριθ. 2215/96 της Επιτροπής, της 20ής Νοεμβρίου 1996, σχετικά με τα μέτρα παρέκκλισης για το «Glόhwein» (2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1 Μετά το σημείο 6 του κεφαλαίου XXVΙΙ του παραρτήματος ΙΙ της συμφωνίας, παρεμβάλλεται το ακόλουθο νέο σημείο [κανονισμός (ΕΟΚ) αριθ. 2009 της Επιτροπής]:«7. 396 R 2215: Κανονισμός (ΕΚ) αριθ. 2215/96 της Επιτροπής, της 20ής Νοεμβρίου 1996, σχετικά με τα μέτρα παρέκκλισης για το "Glόhwein" (ΕΕ L 296 της 21. 11. 1996, σ. 30).»Άρθρο 2 Τα κείμενα του κανονισμού (ΕΚ) αριθ. 2215/96 στην ισλανδική και νορβηγική γλώσσα, τα οποία επισυνάπτονται στις αντίστοιχες γλωσσικές αποδόσεις της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει στις 16 Δεκεμβρίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις δυνάμει του άρθρου 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 15 Δεκεμβρίου 1997.Για τη μεικτή επιτροπή του ΕΟΧΟ ΠρόεδροςE. BULL(1) ΕΕ L 290 της 23. 10. 1997, σ. 34.(2) ΕΕ L 296 της 21. 11. 1996, σ. 30.


text:
 26.10.2012
 EL
 Επίσημη Εφημερίδα της Ευρωπαϊκής Ένωσης
 C 326/1
 ΠΡΩΤΟΚΟΛΛΟ (αριθ. 30)
 ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΟΥ ΧΑΡΤΗ ΤΟΥ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΗΣ ΕΥΡΩΠΑΪΚΗΣ ΈΝΩΣΗΣ ΣΤΗΝ ΠΟΛΩΝΙΑ ΚΑΙ ΣΤΟ ΗΝΩΜΕΝΟ ΒΑΣΙΛΕΙΟ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΕΚΤΙΜΩΝΤΑΣ ότι στο άρθρο 6 της Συνθήκης για την Ευρωπαϊκή Ένωση, η Ένωση αναγνωρίζει τα δικαιώματα, τις ελευθερίες και τις αρχές που διακηρύσσονται στον Χάρτη των Θεμελιωδών Δικαιωμάτων της Ευρωπαϊκής Ένωσης·
 ΕΚΤΙΜΩΝΤΑΣ ότι ο Χάρτης πρόκειται να εφαρμοσθεί κατά τρόπο αυστηρά σύμφωνο με τις διατάξεις του προαναφερόμενου άρθρου 6 και του Τίτλου VII του Χάρτη αυτού καθεαυτόν·
 ΕΚΤΙΜΩΝΤΑΣ ότι το προαναφερόμενο άρθρο 6 απαιτεί ο Χάρτης να εφαρμόζεται και να ερμηνεύεται από τα δικαστήρια της Πολωνίας και του Ηνωμένου Βασιλείου, κατά τρόπο αυστηρά σύμφωνο με τις επεξηγήσεις που ορίζονται στο εν λόγω άρθρο·
 ΕΚΤΙΜΩΝΤΑΣ ότι ο Χάρτης περιέχει τόσο δικαιώματα όσο και αρχές·
 ΕΚΤΙΜΩΝΤΑΣ ότι ο Χάρτης περιέχει τόσο διατάξεις που έχουν αστικό και πολιτικό χαρακτήρα όσο και διατάξεις που έχουν οικονομικό και κοινωνικό χαρακτήρα·
 ΕΚΤΙΜΩΝΤΑΣ ότι ο Χάρτης επαναβεβαιώνει τα δικαιώματα, τις ελευθερίες και τις αρχές που αναγνωρίζονται στην Ένωση και τα προβάλλει περισσότερο, αλλά δεν δημιουργεί νέα δικαιώματα και νέες αρχές·
 ΥΠΕΝΘΥΜΙΖΟΝΤΑΣ τις υποχρεώσεις της Πολωνίας και του Ηνωμένου Βασιλείου στο πλαίσιο της Συνθήκης για την Ευρωπαϊκή Ένωση, της Συνθήκης για τη λειτουργία της Ευρωπαϊκής Ένωσης, και του δικαίου της Ένωσης εν γένει·
 ΣΗΜΕΙΩΝΟΝΤΑΣ την επιθυμία της Πολωνίας και του Ηνωμένου Βασιλείου να διευκρινισθούν ορισμένες πτυχές της εφαρμογής του Χάρτη·
 ΕΠΙΘΥΜΩΝΤΑΣ, κατά συνέπεια, να διευκρινίσουν την εφαρμογή του Χάρτη σε σχέση με τους νόμους και τη διοικητική δράση της Πολωνίας και του Ηνωμένου Βασιλείου και του αγώγιμου χαρακτήρα του εντός της Πολωνίας και του Ηνωμένου Βασιλείου·
 ΕΠΙΒΕΒΑΙΩΝΟΝΤΑΣ ότι οι αναφορές του παρόντος Πρωτοκόλλου στην εφαρμογή ειδικών διατάξεων του Χάρτη δεν θίγουν ουδαμώς την εφαρμογή άλλων διατάξεων του Χάρτη·
 ΕΠΙΒΕΒΑΙΩΝΟΝΤΑΣ ότι το παρόν Πρωτόκολλο δεν θίγει την εφαρμογή του Χάρτη στα άλλα κράτη μέλη·
 ΕΠΙΒΕΒΑΙΩΝΟΝΤΑΣ ότι το παρόν Πρωτόκολλο δεν θίγει τις λοιπές υποχρεώσεις της Πολωνίας και του Ηνωμένου Βασιλείου στο πλαίσιο της Συνθήκης για την Ευρωπαϊκή Ένωση, της Συνθήκης για τη λειτουργία της Ευρωπαϊκής Ένωσης, και του δικαίου της Ένωσης εν γένει·
 ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Άρθρο 1
 1. Ο Χάρτης δεν διευρύνει την ευχέρεια του Δικαστηρίου της Ευρωπαϊκής Ένωσης, ή οποιουδήποτε δικαστηρίου της Πολωνίας ή του Ηνωμένου Βασιλείου, να κρίνει ότι οι νόμοι, οι κανονισμοί ή οι διοικητικές διατάξεις, πρακτικές ή δράση της Πολωνίας ή του Ηνωμένου Βασιλείου δεν συνάδουν με τα θεμελιώδη δικαιώματα, ελευθερίες και αρχές που επιβεβαιώνει.
 2. Ειδικότερα, και προς αποφυγή πάσης αμφιβολίας, ουδέν στον Τίτλο IV του Χάρτη παράγει αγώγιμα δικαιώματα τα οποία εφαρμόζονται στην Πολωνία ή στο Ηνωμένο Βασίλειο, εκτός εάν η Πολωνία ή το Ηνωμένο Βασίλειο προβλέπουν τέτοια δικαιώματα στην εθνική τους νομοθεσία.
 Άρθρο 2
 Όταν μια διάταξη του Χάρτη αναφέρεται στις εθνικές νομοθεσίες και πρακτικές, εφαρμόζεται στην Πολωνία ή στο Ηνωμένο Βασίλειο μόνον στο βαθμό που τα δικαιώματα ή οι αρχές που περιέχει αναγνωρίζονται στη νομοθεσία


text:
 Avis juridique important
 |
 21992A0220(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με την προσαρμογή της συμφωνίας για τις αμοιβαίες συναλλαγές τυριών
 Επίσημη Εφημερίδα αριθ. L 044 της 20/02/1992 σ. 0039 - 0039
 ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με την προσαρμογή της συμφωνίας για τις αμοιβαίες συναλλαγές τυριώνΑ. Επιστολή της Κοινότητας Κύριε,Έχω την τιμή να αναφερθώ στις διαβουλεύσεις που διεξήχθησαν μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σύμφωνα με την παράγραφο 7 της συμφωνίας για τις αμοιβαίες συναλλαγές τυριών, που υπεγράφη στις 22 Μαρτίου 1989.Σας επιβεβαιώνω ότι οι διαβουλεύσεις αυτές κατέληξαν στα ακόλουθα αποτελέσματα:1. Για το έτος 1992, οι ποσότητες των τυριών και οι δασμοί κατά την εισαγωγή που καθορίστηκαν στην εν λόγω συμφωνία διατηρούνται χωρίς τροποποίηση.2. Κατά το δεύτερο εξάμηνο του 1992, θα διεξαχθούν, εάν χρειαστεί, διαβουλεύσεις για να καθοριστούν οι ποσότητες και οι δασμοί κατά την εισαγωγή που θα εφαρμοστούν για τα επόμενα έτη.Θα σας παρακαλούσα να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.Με εξαιρετική εκτίμηση,Εξ ονόματος του Συμβουλίου των Ευρωπαϊκών Κοινοτήτων Β. Επιστολή της Νορβηγίας Κύριε,Έχω την τιμή να σας γνωρίσω τη λήψη σημερινής επιστολής σας η οποία έχει ως εξής:«Έχω την τιμή να αναφερθώ στις διαβουλεύσεις που διεξήχθησαν μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σύμφωνα με την παράγραφο 7 της συμφωνίας για τις αμοιβαίες συναλλαγές τυριών, που υπεγράφη στις 22 Μαρτίου 1989.Σας επιβεβαιώνω ότι οι διαβουλεύσεις αυτές κατέληξαν στα ακόλουθα αποτελέσματα:1. Για το έτος 1992, οι ποσότητες των τυριών και οι δασμοί κατά την εισαγωγή που καθορίστηκαν στην εν λόγω συμφωνία διατηρούνται χωρίς τροποποίηση.2. Κατά το δεύτερο εξάμηνο του 1992, θα διεξαχθούν, εάν χρειαστεί, διαβουλεύσεις για να καθοριστούν οι ποσότητες και οι δασμοί κατά την εισαγωγή που θα εφαρμοστούν για τα επόμενα έτη.Θα σας παρακαλούσα να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.»Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής.Με εξαιρετική εκτίμηση,Για την κυβέρνηση του Βασιλείου της Νορβηγίας


text:
 Avis juridique important
 |
 21994D1231(20)
 Απόφαση αριθ. 2/94 της Μεικτής Επιτροπής ΕΟΚ- ΕΖΕΣ «Κοινή Διαμετακόμιση» της 8ης Δεκεμβρίου 1994 σχετικά με την εφαρμογή του άρθρου 34β παράγραφος 2 του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης
 Επίσημη Εφημερίδα αριθ. L 371 της 31/12/1994 σ. 0004 - 0005
 ΑΠΟΦΑΣΗ Αριθ. 2/94 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ» της 8ης Δεκεμβρίου 1994 σχετικά με την εφαρμογή του άρθρου 34β παράγραφος 2 του προσαρτήματος ΙΙ της σύμβασης της 20ής Μαΐου 1987 περί του καθεστώτος κοινής διαμετακόμισης (94/948/ΕΚ) Η ΜΕΙΚΤΗ ΕΠΙΤΡΟΠΗ, Έχοντας υπόψη τη σύμβαση της 20ής Μαΐου 1987 σχετικά με το κοινό καθεστώς διαμετακόμισης (1), και ιδίως το άρθρο 34β παράγραφος 2 του προσαρτήματος ΙΙ (2), Εκτιμώντας: ότι το προσάρτημα ΙΙ της σύμβασης, περιλαμβάνει, μεταξύ άλλων, ειδικές διατάξεις όσον αφορά τις εγγυήσεις 7 ότι είναι απαραίτητο τα συμβαλλόμενα μέρη να λάβουν τα κατάλληλα μέτρα όσον αφορά ορισμένα εμπορεύματα, για τα οποία το καθεστώς κοινής διαμετακόμισης παρουσιάζει αυξημένους κινδύνους απάτης, εξαιτίας του μεγάλου αριθμού περιπτώσεων κατά τις οποίες τα εν λόγω εμπορεύματα δεν προσκόζονται στα τελωνεία προορισμού 7 ότι για την εφαρμογή του άρθρου 34β παράγραφος 2 του εν λόγω προσαρτήματος είναι απαραίτητος ο προσδιορισμός των εμπορευμάτων για τα οποία το καθεστώς διαμετακόμισης Τ 1 παρουσιάζει αυξημένους κινδύνους απάτης, ΑΠΟΦΑΣΙΖΕΙ: Άρθρο 1 Το καθεστώς διαμετακόμισης Τ 1 παρουσιάζει αυξημένο κίνδυνο απάτης για τα εμπορεύματα που απαριθμούνται στο παράρτημα της παρούσας απόφασης. Άρθρο 2 Η παρούσα απόφαση αρχίζει να ισχύει από την 1η Ιανουαρίου 1995. Βρυξέλλες, 8 Δεκεμβρίου 1994. Για τη Μεικτή Επιτροπή Ο Πρόεδρος Peter WILMOTT (1) ΕΕ αριθ. L 226 της 13. 8. 1987, σ, 2. (2) ΕΕ αριθ. L 12 της 15. 1. 1994, σ. 33. ΠΑΡΑΡΤΗΜΑ Εμπορεύματα για τα οποία εφαρμόζεται το άρθρο 34β παράγραφος 2 του προσαρτήματος ΙΙ της σύμβασης της 20ής Μαΐου 1987 ex 01.02 Βοοειδή ζωντανά, άλλα από τα αναπαραγωγής καθαρής φυλής ex 01.03 Χοιροειδή ζωντανά, άλλα από τα αναπαραγωγής καθαρής φυλής ex 01.04 Προβατοειδή και αιγοειδή ζωντανά άλλα από τα αναπαραγωγής καθαρής φυλής 02.01 Κρέατα βοοειδών, νωπά ή διατηρημένα με απλή ψύξη 02.02 Κρέατα βοοειδών, κατεψυγμένα 02.03 Κρέατα χοιροειδών, νωπά, διατηρημένα μα απλή ψύξη ή κατεψυγμένα 04.02 Γάλα και κρέμα γάλακτος (ανθόγαλα), συμπυκνωμένα ή με προσθήκη ζάχαρης ή άλλων γλυκαντικών 04.05 Βούτυρα και άλλες λιπαρές ουσίες που γάλακτος 04.06 Τυριά και πηγμένο γάλα για τυρί 10.01 Σιτάρι και σμιγάδι 10.02 Σίκαλη 10.03 Κριθάρι 10.04 Βρώμη ex 24.02 Τσιγάρα


text:
 Avis juridique important
 |
 22004A0316(01)
 Πρωτόκολλο του 2003 στη διεθνή σύμβαση για την ίδρυση διεθνούς ταμείου αποζημίωσης ζημιών ρύπανσης από το πετρέλαιο, του 1992
 Επίσημη Εφημερίδα αριθ. L 078 της 16/03/2004 σ. 0024 - 0031
 Πρωτόκολλο του 2003 στη διεθνή σύμβαση για την ίδρυση διεθνούς ταμείου αποζημίωσης ζημιών ρύπανσης από το πετρέλαιο, του 1992ΤΑ ΣΥΜΒΑΛΛΟΜΕΝΑ ΚΡΑΤΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ,ΕΧΟΝΤΑΣ ΥΠΟΨΗ τη διεθνή σύμβαση περί αστικής ευθύνης για ζημίες ρύπανσης από πετρέλαιο, του 1992 (στο εξής "σύμβαση του 1992 περί ευθύνης"),ΕΧΟΝΤΑΣ ΛΑΒΕΙ ΥΠΟΨΗ τη διεθνή σύμβαση περί ιδρύσεως διεθνούς ταμείου για την αποζημίωση ζημιών ρύπανσης από πετρέλαιο, του 1992 (στο εξής "σύμβαση του 1992 για το ταμείο"),ΕΠΙΒΕΒΑΙΩΝΟΝΤΑΣ τη σπουδαιότητα της διατήρησης σε ισχύ του διεθνούς συστήματος ευθύνης και αποζημίωσης για ζημίες ρύπανσης από πετρέλαιο,ΕΠΙΣΗΜΑΙΝΟΝΤΑΣ ότι η μέγιστη αποζημίωση σύμφωνα με τη σύμβαση του 1992 για το ταμείο ενδεχομένως να είναι ανεπαρκής για την κάλυψη αναγκών αποζημίωσης υπό ορισμένες περιστάσεις σε ορισμένα συμβαλλόμενα κράτη στην εν λόγω σύμβαση,ΑΝΑΓΝΩΡΙΖΟΝΤΑΣ ότι αρκετά συμβαλλόμενα κράτη στη σύμβαση του 1992 περί ευθύνης και τη σύμβαση του 1992 για το ταμείο θεωρούν απαραίτητο ότι επείγει να διατεθούν πρόσθετα κεφάλαια για αποζημίωση, μέσω της σύστασης συμπληρωματικού συστήματος στο οποίο θα έχουν τη δυνατότητα πρόσβασης τα κράτη μέλη εφόσον το επιθυμούν.ΘΕΩΡΩΝΤΑΣ ότι το συμπληρωματικό σύστημα πρέπει να επιδιώκει να εξασφαλίζει την πλήρη αποζημίωση των θυμάτων ζημιών πετρελαϊκής ρύπανσης έναντι απωλειών ή ζημιών και θα πρέπει επίσης να μετριάζει τις δυσκολίες που αντιμετωπίζουν τα θύματα στις περιπτώσεις όπου υφίσταται ο κίνδυνος το ποσό αποζημίωσης που είναι διαθέσιμο υπό τη σύμβαση του 1992 περί ευθύνης και τη σύμβαση του 1992 για το ταμείο να μην επαρκεί για την πληρωμή στο ακέραιο τεκμηριωμένων αξιώσεων, και ότι, ως εκ τούτου, το διεθνές ταμείο αποζημίωσης ζημιών ρύπανσης από πετρέλαιο, του 1992, αποφάσισε προσωρινά ότι θα πληρώνει μόνο μέρος οποιασδήποτε τεκμηριωμένης αξίωσης,ΕΚΤΙΜΩΝΤΑΣ ότι δυνατότητα πρόσβασης στο συμπληρωματικό σύστημα θα έχουν μόνον τα συμβαλλόμενα κράτη στη σύμβαση του 1992 για το ταμείο,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΓΕΝΙΚΕΣ ΔΙΑΤΑΞΕΙΣΆρθρο 1Για τους σκοπούς του παρόντος πρωτοκόλλου:1. "σύμβαση του 1992 περί ευθύνης" νοείται η διεθνής σύμβαση περί αστικής ευθύνης για ζημίες ρύπανσης από πετρέλαιο, του 1992·2. "σύμβαση 1992 για το ταμείο" νοείται η διεθνής σύμβαση περί ιδρύσεως διεθνούς ταμείου για την αποζημίωση ζημιών ρύπανσης από πετρέλαιο, του 1992·3. "ταμείο 1992" νοείται το διεθνές ταμείο για την αποζημίωση ζημιών ρύπανσης από πετρέλαιο, του 1992, που ιδρύθηκε με τη σύμβαση του 1992 για το ταμείο·4. "συμβαλλόμενο κράτος" νοείται το συμβαλλόμενο κράτος στο παρόν πρωτόκολλο, εκτός αναφοράς περί του αντιθέτου·5. όταν διατάξεις της σύμβασης του 1992 ενσωματώνονται στο παρόν πρωτόκολλο με παραπομπή, ως "ταμείο" στη σύμβαση αυτή νοείται το "συμπληρωματικό ταμείο" εκτός αναφοράς περί του αντιθέτου·6. οι όροι "πλοίο", "πρόσωπο", "πλοιοκτήτης", "πετρέλαιο", "ζημία από ρύπανση", "προληπτικά μέτρα" και "περιστατικό" έχουν την ίδια έννοια όπως στο άρθρο 1 της σύμβασης του 1992 περί αστικής ευθύνης·7. οι όροι "συνυπολογιζόμενο πετρέλαιο", "λογιστική μονάδα", "τόνος", "εγγυητής" και "τερματικός σταθμός" έχουν την ίδια έννοια όπως στη σύμβαση του 1992 για το ταμείο·8. "τεκμηριωμένη αξίωση" νοείται αξίωση η οποία έχει αναγνωριστεί από το ταμείο του 1992 ή έχει γίνει αποδεκτή


text: με απόφαση αρμοδίου δικαστηρίου ανεγνωρισμένη από το ταμείο του 1992 ότι δεν υπόκειται στις συνήθεις μορφές αναθεώρησης και η οποία θα ήταν πλήρως αποζημιώσιμη εάν δεν ίσχυε για το περιστατικό το όριο που καθορίζεται στο άρθρο 4 παράγραφος 4 της σύμβασης του 1992 για το ταμείο·9. "συνέλευση" νοείται η συνέλευση του διεθνούς συμπληρωματικού ταμείου αποζημίωσης ζημιών ρύπανσης από πετρέλαιο, του 2003·10. "οργανισμός" νοείται ο Διεθνής Ναυτιλιακός Οργανισμός·11. "γενικός γραμματέας" νοείται ο γενικός γραμματέας του οργανισμού.Άρθρο 21. Ιδρύεται διεθνές συμπληρωματικό ταμείο για την αποζημίωση ζημιών ρύπανσης από πετρέλαιο, υπό την ονομασία "διεθνές συμπληρωματικό ταμείο αποζημίωσης ζημιών ρύπανσης από πετρέλαιο", του 2003 (στο εξής "συμπληρωματικό ταμείο").2. Το συμπληρωματικό ταμείο αναγνωρίζεται σε κάθε συμβαλλόμενο κράτος ως νομικό πρόσωπο ικανό, σύμφωνα με το δίκαιο του κράτους αυτού, να έχει δικαιώματα και υποχρεώσεις και να παρίσταται ως διάδικος ενώπιον των δικαστηρίων του κράτους αυτού. Κάθε συμβαλλόμενο κράτος αναγνωρίζει τον διευθυντή του συμπληρωματικού ταμείου ως νόμιμο εκπρόσωπο του συμπληρωματικού ταμείου.Άρθρο 3Το παρόν πρωτόκολλο εφαρμόζεται αποκλειστικώς:α) σε ζημία από ρύπανση που προκαλείται:i) στην επικράτεια, συμπεριλαμβανομένων των χωρικών υδάτων, του συμβαλλόμενου κράτους καιii) στην αποκλειστική οικονομική ζώνη συμβαλλομένου κράτους, όπως ορίζεται από το διεθνές δίκαιο, ή, σε περίπτωση που το συμβαλλόμενο κράτος δεν έχει καθορίσει αυτή τη ζώνη, η πέραν και παρακείμενη των χωρικών υδάτων περιοχή αυτού του κράτους όπως ορίζεται από το εν λόγω κράτος σύμφωνα με το διεθνές δίκαιο και μη εκτεινόμενη πέραν των 200 ναυτικών μιλίων από τις γραμμές βάσης από τις οποίες μετράται το εύρος των χωρικών υδάτων·β) στα προληπτικά μέτρα, όποτε λαμβάνονται, για να αποσοβηθούν ή να ελαχιστοποιηθούν οι εν λόγω ζημίες.ΣΥΜΠΛΗΡΩΜΑΤΙΚΗ ΑΠΟΖΗΜΙΩΣΗΆρθρο 41. Το συμπληρωματικό ταμείο καταβάλλει αποζημίωση σε οποιοδήποτε πρόσωπο υφίσταται ζημία αν το πρόσωπο αυτό δεν έλαβε πλήρη και επαρκή αποζημίωση για τεκμηριωμένη αξίωση για την εν λόγω ζημία σύμφωνα με τους όρους της σύμβασης του 1992 για το ταμείο, επειδή η συνολική ζημία υπερβαίνει, ή υπάρχει ο κίνδυνος να υπερβεί, το ισχύον όριο αποζημίωσης που ορίζεται στο άρθρο 4 παράγραφος 4 της σύμβασης του 1992 για το ταμείο σχετικά με οποιοδήποτε περιστατικό.2. α) Το συνολικό ποσό αποζημίωσης που καταβάλλεται από το συμπληρωματικό ταμείο σύμφωνα με το παρόν άρθρο περιορίζεται για κάθε περιστατικό, έτσι ώστε το άθροισμα του ποσού αυτού με το ποσό αποζημίωσης το οποίο καταβάλλεται σύμφωνα με τη σύμβαση του 1992 περί ευθύνης και τη σύμβαση του 1992 για το ταμείο κατ' εφαρμογή του παρόντος πρωτοκόλλου να μην υπερβαίνει 750 εκατομμύρια λογιστικές μονάδες.β) Το ποσό των 750 εκατομμυρίων λογιστικών μονάδων που αναφέρεται στην παράγραφο 2.α) μετατρέπεται στο εθνικό νόμισμα με βάση την ισοτιμία μεταξύ αυτού του νομίσματος και του ειδικού τραβηκτικού δικαιώματος την ημερομηνία που καθορίζεται από τη συνέλευση του ταμείου του 1992 για τη μετατροπή του μέγιστου ποσού που καταβάλλεται σύμφωνα με τη σύμβαση του 1992 περί ευθύνης και τη σύμβαση του 1992 για το ταμείο.3. Όταν το ποσό των τεκμηριωμένων αξιώσεων έναντι του συμπληρωματικού ταμείου υπερβαίνει το συνολικό ποσό αποζημίωσης που είναι καταβλητέο σύμφωνα με την παράγραφο 2, το διαθέσιμο ποσό διανέμεται κατά τρόπο ώστε να είναι η ίδια για όλους τους ενάγοντες η αναλογία μεταξύ


text: κάθε τεκμηριωμένης αξίωσης και του ποσού αποζημίωσης που πράγματι εισπράττεται από τον ενάγοντα σύμφωνα με το παρόν πρωτόκολλο.4. Το συμπληρωματικό ταμείο καταβάλλει αποζημίωση αποκλειστικά και μόνον για τεκμηριωμένες αξιώσεις, όπως ορίζεται στο άρθρο 1 παράγραφος 8.Άρθρο 5Το συμπληρωματικό ταμείο καταβάλλει αποζημίωση αφού η συνέλευση του ταμείου του 1992 έχει κρίνει ότι το συνολικό ποσό των τεκμηριωμένων αξιώσεων υπερβαίνει, ή υπάρχει ο κίνδυνος το συνολικό ποσό των τεκμηριωμένων αξιώσεων να υπερβεί το συνολικό ποσό αποζημίωσης που είναι διαθέσιμο υπό το άρθρο 4 παράγραφος 4 της σύμβασης του 1992 για το ταμείο και, ως εκ τούτου, η συνέλευση του ταμείου του 1992 έχει αποφασίσει προσωρινώς ή τελικώς ότι οι πληρωμές θα γίνονται μόνον για μέρος της κάθε τεκμηριωμένης αξίωσης. Η συνέλευση του συμπληρωματικού ταμείου αποφασίζει εν συνεχεία κατά πόσον και σε ποιο βαθμό το συμπληρωματικό ταμείο θα καταβάλει το μερίδιο τεκμηριωμένης αξίωσης που δεν πληρώθηκε σύμφωνα με τη σύμβαση του 1992 περί ευθύνης και τη σύμβαση του 1992 για το ταμείο.Άρθρο 61. Με την επιφύλαξη του άρθρου 15 παράγραφοι 2 και 3, τα δικαιώματα αποζημίωσης κατά του συμπληρωματικού ταμείου αποσβέννυνται μόνον εφόσον έχουν αποσβεσθεί έναντι του ταμείου του 1992 σύμφωνα με το άρθρο 6 της σύμβασης του 1992 για το ταμείο.2. Αξίωση που έχει εγερθεί έναντι του ταμείου του 1992 θεωρείται ως αξίωση που έχει εγείρει ο ίδιος ενάγων κατά του συμπληρωματικού ταμείου.Άρθρο 71. Οι διατάξεις του άρθρου 7 παράγραφοι 1, 2, 4, 5 και 6 της σύμβασης του 1992 για το ταμείο ισχύουν για τις αγωγές αποζημίωσης κατά του συμπληρωματικού ταμείου, σύμφωνα με το άρθρο 4 παράγραφος 1 το παρόντος πρωτοκόλλου.2. Όταν αγωγή αποζημίωσης για ζημία από ρύπανση έχει κατατεθεί ενώπιον δικαστηρίου αρμοδίου σύμφωνα με το άρθρο IX της σύμβασης του 1992 περί αστικής ευθύνης κατά πλοιοκτήτη ή εγγυητή του, το Δικαστήριο αυτό έχει την αποκλειστική δικαιοπρακτική αρμοδιότητα για οποιαδήποτε αγωγή κατά του συμπληρωματικού ταμείου για αποζημίωση, σύμφωνα με τις διατάξεις του άρθρου 4 του παρόντος πρωτοκόλλου όσον αφορά την ίδια ζημία. Ωστόσο, όταν η αγωγή αποζημίωσης για ζημία από ρύπανση σύμφωνα με τη σύμβαση του 1992 περί ευθύνης έχει υποβληθεί ενώπιον δικαστηρίου συμβαλλομένου κράτους στη σύμβαση του 1992 περί ευθύνης αλλά όχι στο παρόν πρωτόκολλο, οποιαδήποτε αγωγή κατά του συμπληρωματικού ταμείου σύμφωνα με το άρθρο 4 του παρόντος πρωτοκόλλου, υποβάλλεται, κατ' επιλογή του ενάγοντα, είτε ενώπιον δικαστηρίου του κράτους όπου το συμπληρωματικό ταμείο έχει την έδρα του, είτε ενώπιον οποιουδήποτε Δικαστηρίου συμβαλλομένου κράτους στο παρόν πρωτόκολλο το οποίο είναι αρμόδιο σύμφωνα με το άρθρο IX της σύμβασης του 1992 περί αστικής ευθύνης.3. Με την επιφύλαξη της παραγράφου 1, όταν αγωγή αποζημίωσης για ζημία από ρύπανση κατά του ταμείου του 1992 έχει κατατεθεί ενώπιον δικαστηρίου συμβαλλομένου κράτους στη σύμβαση του 1992 για το ταμείο αλλά όχι στο παρόν πρωτόκολλο, οποιαδήποτε συναφής αγωγή κατά του συμπληρωματικού ταμείου υποβάλλεται, κατ' επιλογή του ενάγοντα, είτε ενώπιον δικαστηρίου του κράτους όπου το συμπληρωματικό ταμείο έχει την έδρα του είτε ενώπιον οποιουδήποτε δικαστηρίου συμβαλλομένου μέρους είναι αρμόδιο σύμφωνα με την παράγραφο 1.Άρθρο 81. Με την επιφύλαξη οποιασδήποτε απόφασης σχετικά με τη διανομή που προβλέπεται στο άρθρο


text: 4 παράγραφος 3 του παρόντος πρωτοκόλλου, κάθε δικαστική απόφαση η οποία εκδίδεται κατά του συμπληρωματικού ταμείου από Δικαστήριο το οποίο έχει δικαιοδοσία σύμφωνα με το άρθρο 7 του παρόντος πρωτοκόλλου, μόλις καταστεί εκτελεστή το κράτος όπου εκδόθηκε και εφόσον δεν υπόκειται πλέον σε αυτό το κράτος σε τακτικά ένδικα μέσα, αναγνωρίζεται και είναι εκτελεστή σε κάθε συμβαλλόμενο κράτος υπό τους ιδίους όρους που αναγράφονται στο άρθρο ΙΧ της συνθήκης του 1992 περί αστικής ευθύνης.2. Συμβαλλόμενο κράτος δύναται να εφαρμόζει άλλους κανόνες για την αναγνώριση και εκτέλεση των αποφάσεων, υπό την προϋπόθεση ότι το αποτέλεσμά τους είναι να εξασφαλίζουν την αναγνώριση και εκτέλεση των αποφάσεων σε τουλάχιστον ίδιο βαθμό όπως υπό την παράγραφο 1.Άρθρο 91. Ως προς οποιοδήποτε ποσό αποζημίωσης για ζημία το οποίο καταβλήθηκε από το συμπληρωματικό ταμείο σύμφωνα με το άρθρο 4 παράγραφος 1 του παρόντος πρωτοκόλλου, το συμπληρωματικό ταμείο αποκτά διά υποκαταστάσεως τα δικαιώματα που έχει το πρόσωπο που αποζημιώθηκε κατά του πλοιοκτήτη ή κατά του εγγυητή του πλοιοκτήτη.2. Το συμπληρωματικό ταμείο αποκτά διά υποκαταστάσεως τα δικαιώματα τα οποία το πρόσωπο το οποίο αποζημιώθηκε από το συμπληρωματικό ταμείο έχει σύμφωνα με τη σύμβαση του 1992 για το ταμείο κατά του ταμείου του 1992.3. Τίποτε στην παρούσα σύμβαση δεν παραβλάπτει τα δικαιώματα αναγωγής ή υποκατάστασης του συμπληρωματικού ταμείου εναντίον οποιουδήποτε προσώπου, εκτός από αυτά που αναφέρονται στις προηγούμενες παραγράφους. Σε κάθε περίπτωση, το δικαίωμα του συμπληρωματικού ταμείου σε υποκατάσταση εναντίον αυτών των προσώπων δεν είναι λιγότερο ευνοϊκό από το αντίστοιχο δικαίωμα του ασφαλιστή του προσώπου στο οποίο καταβλήθηκε αποζημίωση.4. Με την επιφύλαξη οποιωνδήποτε άλλων δικαιωμάτων υποκατάστασης ή αναγωγής κατά του συμπληρωματικού ταμείου που είναι δυνατό να υπάρχουν, συμβαλλόμενο κράτος ή οργανισμός αυτού που κατέβαλε αποζημίωση για ζημία σύμφωνα με τις διατάξεις της εθνικής νομοθεσίας, αποκτά διά υποκαταστάσεως τα δικαιώματα τα οποία θα είχε σύμφωνα με το παρόν πρωτόκολλο το πρόσωπο που έλαβε την αποζημίωση.ΕΙΣΦΟΡΕΣΆρθρο 101. Ετήσιες εισφορές στο συμπληρωματικό ταμείο καταβάλλονται για κάθε συμβαλλόμενο κράτος από οποιοδήποτε πρόσωπο το οποίο, κατά το ημερολογιακό έτος που αναφέρεται στο άρθρο 11 παράγραφος 2 στοιχείο α) ή β), παρέλαβε συνολικές ποσότητες άνω των 150000 τόνων:α) συνυπολογιζομένου πετρελαίου το οποίο μεταφέρθηκε διά θαλάσσης στους λιμένες ή τις τερματικές εγκαταστάσεις που ευρίσκονται στην επικράτεια του εν λόγω συμβαλλόμενου κράτους μέλους καιβ) συνυπολογιζομένου πετρελαίου σε οποιεσδήποτε εγκαταστάσεις που ευρίσκονται στην επικράτεια του εν λόγω συμβαλλόμενου κράτους, που μεταφέρθηκε διά θαλάσσης και εκφορτώθηκε σε λιμένες και τερματικούς σταθμούς κράτους το οποίο δεν είναι συμβαλλόμενο, υπό την προϋπόθεση ότι το συνυπολογιζόμενο πετρέλαιο λαμβάνεται υπόψη μόνον με βάση το παρόν εδάφιο κατά την πρώτη παραλαβή σε συμβαλλόμενο κράτος μετά την εκφόρτωσή του στο εν λόγω μη συμβαλλόμενο κράτος.2. Οι διατάξεις του άρθρου 10 παράγραφος 2 της σύμβασης του 1992 για το ταμείο εφαρμόζεται όσον αφορά την υποχρέωση καταβολής εισφορών στο συμπληρωματικό ταμείο.Άρθρο 111. Για την εκτίμηση του ποσού, τυχόν ετησίων εισφορών και λαμβάνοντας υπόψη την ανάγκη να διατηρείται επαρκής ρευστότητα κονδυλίων, η συνέλευση καταρτίζει κάθε ημερολογιακό έτος εκτίμηση υπό μορφή προϋπολογισμού των:i) Δαπανώνα) κόστος και δαπάνες διοίκησης του συμπληρωματικού ταμείου για το αντίστοιχο έτος και οποιοδήποτε έλλειμμα από


text: ενέργειες προηγουμένων ετών·β) πληρωμές που πρόκειται να πραγματοποιηθούν από το συμπληρωματικό ταμείο μέσα στο έτος για την ικανοποίηση των αξιώσεων κατά του συμπληρωματικού ταμείου σύμφωνα με το άρθρο 4, συμπεριλαμβανομένων αποπληρωμών δανείων που έχουν ληφθεί προηγουμένως από το συμπληρωματικό ταμείο για την ικανοποίηση αυτών των αξιώσεων.ii) Εσόδωνα) πλεονάζοντα κεφάλαια από ενέργειες προηγουμένων ετών, συμπεριλαμβανομένων τυχόν τόκων·β) ετήσιες εισφορές, εάν απαιτούνται για να ισοσκελισθεί ο προϋπολογισμός·γ) οποιαδήποτε άλλα έσοδα.2. Η συνέλευση αποφασίζει για το συνολικό ποσό των ετήσιων εισφορών που πρέπει να καταβληθούν. Με βάση την απόφαση αυτή, ο διευθυντής του συμπληρωματικού ταμείου υπολογίζει, ανά συμβαλλόμενο κράτος, για κάθε πρόσωπο που αναφέρεται στο άρθρο 10, το ποσό της ετήσιας εισφοράς του προσώπου αυτού:α) όσον αφορά την εισφορά για την κάλυψη των πληρωμών που αναφέρονται στην παράγραφο 1 σημείο i) στοιχείο α), με βάση σταθερό ποσό ανά τόνο συνυπολογιζομένου πετρελαίου που παραλήφθηκε από τέτοιο πρόσωπο στο αντίστοιχο κράτος κατά το προηγούμενο ημερολογιακό έτος καιβ) όσον αφορά την εισφορά για την κάλυψη των πληρωμών που αναφέρονται στην παράγραφο 1 σημείο i) στοιχείο β), με βάση σταθερό ποσό ανά τόνο συνυπολογιζομένου πετρελαίου που παραλήφθηκε από τέτοιο πρόσωπο το προηγούμενο ημερολογιακό έτος κατά το οποίο σημειώθηκε το περιστατικό, υπό τον προϋπόθεση ότι το κράτος ήταν συμβαλλόμενο κράτος στο παρόν πρωτόκολλο την ημερομηνία που συνέβη το περιστατικό.3. Τα ποσά που αναφέρονται στην παράγραφο 2 υπολογίζονται με διαίρεση του συνολικού ποσού των απαιτούμενων εισφορών με τη συνολική ποσότητα συνυπολογιζομένου πετρελαίου που παρελήφθη στο σύνολο των κρατών μελών κατά το συγκεκριμένο έτος.4. Η ετήσια εισφορά καταβάλλεται την ημερομηνία που ορίζεται στον εσωτερικό κανονισμό του συμπληρωματικού ταμείου. Η συνέλευση δύναται να αποφασίσει διαφορετική ημερομηνία για την καταβολή.5. Η συνέλευση δύναται να αποφασίσει, υπό τις προϋποθέσεις που θα οριστούν στους οικονομικούς κανονισμούς του συμπληρωματικού ταμείου, να μεταφέρει ποσά μεταξύ των πιστώσεων που παραλήφθηκαν σύμφωνα με την παράγραφο 2 στοιχείο α) και ποσών που παραλήφθηκαν σύμφωνα με την παράγραφο 2 στοιχείο β).Άρθρο 121. Οι διατάξεις του άρθρου 13 της σύμβασης του 1992 για το ταμείο εφαρμόζονται για τις εισφορές στο συμπληρωματικό ταμείο.2. Συμβαλλόμενο κράτος επιτρέπεται να αναλάβει το ίδιο την υποχρέωση να πληρώσει εισφορές στο συμπληρωματικό ταμείο σύμφωνα με τη διαδικασία που ορίζεται στο άρθρο 14 της σύμβασης του 1992 για το ταμείο.Άρθρο 131. Τα συμβαλλόμενα κράτη γνωστοποιούν στον διευθυντή του συμπληρωματικού ταμείου πληροφορίες σχετικές με τις παραλαβές πετρελαίου σύμφωνα με το άρθρο 15 της σύμβασης του 1992 για το ταμείο υπό τον όρο, ωστόσο, ότι οι γνωστοποιήσεις προς τον διευθυντή του ταμείου του 1992 σύμφωνα με το άρθρο 15 παράγραφος 2 της σύμβασης του 1992 για το ταμείο θεωρείται ότι έχουν γίνει επίσης σύμφωνα με το παρόν πρωτόκολλο.2. Εάν συμβαλλόμενο κράτος δεν εκπληρώνει τις υποχρεώσεις του να υποβάλει τη γνωστοποίηση που αναφέρεται στην παράγραφο 1 και τούτο έχει ως αποτέλεσμα οικονομική ζημία για το συμπληρωματικό ταμείο, το συμβαλλόμενο κράτος υποχρεούται να αποζημιώσει το συμπληρωματικό ταμείο για τέτοια ζημία. Η συνέλευση αποφασίζει, μετά από σύσταση του διευθυντή του συμπληρωματικού ταμείου, εάν η αποζημίωση αυτή πρέπει να πληρωθεί από το συμβαλλόμενο κράτος.Άρθρο 141. Με την επιφύλαξη του άρθρου 10, για τους σκοπούς


text: του παρόντος πρωτοκόλλου θεωρείται ότι κάθε συμβαλλόμενο κράτος παραλαμβάνει τουλάχιστον ένα εκατομμύριο τόνους συνυπολογιζομένου πετρελαίου.2. Όταν η συνολική ποσότητα συνυπολογιζομένου πετρελαίου που παραλαμβάνει συμβαλλόμενο κράτος είναι κατώτερη από ένα εκατομμύριο τόνους, το συμβαλλόμενο κράτος αναλαμβάνει τις υποχρεώσεις που απορρέουν από το παρόν πρωτόκολλο για οποιοδήποτε πρόσωπο θα όφειλε να εισφέρει στο συμπληρωματικό ταμείο για πετρέλαιο που παραλαμβάνεται στην επικράτεια του κράτους αυτού, εφόσον δεν υπάρχει πρόσωπο υπεύθυνο για τη συνολική ποσότητα πετρελαίου που παραλήφθηκε.Άρθρο 151. Εάν σε συμβαλλόμενο κράτος δεν υπάρχει πρόσωπο που πληροί τις προϋποθέσεις του άρθρου 10, το συμβαλλόμενο κράτος ενημερώνει, για τους σκοπούς του παρόντος πρωτοκόλλου, τον διευθυντή του συμπληρωματικού ταμείου.2. Δεν καταβάλλεται αποζημίωση από το συμπληρωματικό ταμείο για ζημία από ρύπανση στην επικράτεια, στα χωρικά ύδατα ή στην αποκλειστική οικονομική ζώνη ή στην περιοχή που καθορίζεται σύμφωνα με το άρθρο 3 στοιχείο α) σημείο ii), του παρόντος πρωτοκόλλου, συμβαλλομένου κράτους για συγκεκριμένο περιστατικό ή για προληπτικά μέτρα, οπουδήποτε λήφθηκαν, για την πρόληψη ή ελαχιστοποίηση τέτοιας ζημίας, μέχρις ότου οι υποχρεώσεις κοινοποίησης στον διευθυντή του συμπληρωματικού ταμείου σύμφωνα με το άρθρο 13 παράγραφος 1 και την παράγραφο 1 του παρόντος άρθρου έχουν εκπληρωθεί από το συμβαλλόμενο κράτος για όλα τα έτη προτού συμβεί το περιστατικό. Η συνέλευση καθορίζει στους εσωτερικούς κανονισμούς της τις συνθήκες υπό τις οποίες το συμβαλλόμενο κράτος θεωρείται ότι έχει παραλείψει να συμμορφωθεί με τις υποχρεώσεις του.3. Εάν έχει απορριφθεί προσωρινά η χορήγηση αποζημίωσης σύμφωνα με την παράγραφο 2, απορρίπτεται οριστικώς η χορήγηση αποζημίωσης για το περιστατικό αυτό εάν οι υποχρεώσεις γνωστοποίησης στον διευθυντή του συμπληρωματικού ταμείου σύμφωνα με το άρθρο 13 παράγραφος 1 και την παράγραφο 1 του παρόντος άρθρου δεν έχουν τηρηθεί εντός ενός έτους αφότου ο διευθυντής του συμπληρωματικού ταμείου γνωστοποίησε στο συμβαλλόμενο κράτος την παράλειψή του να υποβάλει τα στοιχεία.4. Οφειλές πληρωμής εισφορών στο συμπληρωματικό ταμείο συμψηφίζονται έναντι αποζημίωσης οφειλόμενης στον χρεώστη ή στους εντολοδόχους του χρεώστη.ΟΡΓΑΝΩΣΗ ΚΑΙ ΔΙΟΙΚΗΣΗΆρθρο 161. Το συμπληρωματικό ταμείο έχει συνέλευση και γραμματεία, επικεφαλής της οποίας είναι ο διευθυντής.2. Τα άρθρα 17 έως 20 και 28 έως 33 της σύμβασης του 1992 για το ταμείο εφαρμόζονται για τη συνέλευση, τη γραμματεία και τον διευθυντή του συμπληρωματικού ταμείου.3. Το άρθρο 34 της σύμβασης του 1992 για το ταμείο εφαρμόζεται στο συμπληρωματικό ταμείο.Άρθρο 171. Η γραμματεία του ταμείου του 1992 και ο διευθυντής του ταμείου του 1992 είναι δυνατόν να ενεργούν επίσης ως γραμματεία και διευθυντής του συμπληρωματικού ταμείου.2. Εάν, σύμφωνα με την παράγραφο 1, η γραμματεία και ο διευθυντής του ταμείου 1992 ενεργούν επίσης ως γραμματεία και διευθυντής του συμπληρωματικού ταμείου, το συμπληρωματικό ταμείο εκπροσωπείται, σε περιπτώσεις σύγκρουσης συμφερόντων μεταξύ του ταμείου του 1992 και του συμπληρωματικού ταμείου, από τον πρόεδρο της συνέλευσης.3. Ο διευθυντής του συμπληρωματικού ταμείου, το προσωπικό και οι διοριζόμενοι από τον διευθυντή του συμπληρωματικού ταμείου εμπειρογνώμονες, που εκτελούν τα καθήκοντά τους σύμφωνα με το παρόν πρωτόκολλο και τη σύμβαση του 1992 για το ταμείο, δεν θεωρείται ότι παραβαίνουν τις διατάξεις του άρθρου 30 της σύμβασης του 1992 για το ταμείο όπως εφαρμόζονται δυνάμει του άρθρου 16 παράγραφος 2 του παρόντος πρωτοκόλλου, στο βαθμό


text: που επιτελούν τα καθήκοντά τους σύμφωνα με το παρόν άρθρο.4. Η συνέλευση επιδιώκει να μην λαμβάνει αποφάσεις οι οποίες δεν είναι συμβατές με τις αποφάσεις που λαμβάνονται από την συνέλευση του ταμείου του 1992. Σε περίπτωση διαφωνίας όσον αφορά τα κοινά διοικητικά θέματα, η συνέλευση επιδιώκει την επίτευξη συναίνεσης με τη συνέλευση του ταμείου του 1992, σε πνεύμα αμοιβαίας συνεργασίας και έχοντας υπόψη τους κοινούς στόχους των δύο οργανισμών.5. Το συμπληρωματικό ταμείο επιστρέφει στο ταμείο του 1992 όλα τα έξοδα και τις δαπάνες που προκύπτουν για διοικητικές υπηρεσίες που εκτελούνται από το ταμείο του 1992 εξ ονόματος του συμπληρωματικού ταμείου.ΜΕΤΑΒΑΤΙΚΕΣ ΔΙΑΤΑΞΕΙΣΆρθρο 181. Υπό την επιφύλαξη της παραγράφου 4, το συνολικό ποσό των καταβλητέων ετησίων εισφορών για συνυπολογιζόμενο πετρέλαιο που παραλήφθηκε σε συγκεκριμένο συμβαλλόμενο κράτος κατά τη διάρκεια ενός ημερολογιακού έτους δεν υπερβαίνει το 20 % του συνολικού ποσού ετησίων εισφορών σύμφωνα με το παρόν πρωτόκολλο για το ίδιο ημερολογιακό έτος.2. Σε περίπτωση που, κατ' εφαρμογή των διατάξεων του άρθρου 11 παράγραφοι 2 και 3, θα προέκυπτε συνολικό ποσό εισφορών πληρωτέων από εισφέροντες συμβαλλόμενου κράτους για συγκεκριμένο ημερολογιακό έτος άνω του 20 % των συνολικών ετήσιων εισφορών, οι εισφορές που καταβάλλονται από όλους τους εισφέροντες του εν λόγω κράτους μειώνονται αναλογικώς, έτσι ώστε οι συνολικές εισφορές να ισούνται προς το 20 % του συνόλου των ετησίων εισφορών στο συμπληρωματικό ταμείο για το εν λόγω έτος.3. Σε περίπτωση που εισφορές πληρωτέες από πρόσωπα συγκεκριμένου συμβαλλόμενου κράτους μειώνονται σύμφωνα με την παράγραφο 2, οι πληρωτέες εισφορές από πρόσωπα όλων των άλλων συμβαλλόμενων κρατών αυξάνονται αναλογικώς, έτσι ώστε να εξασφαλιστεί ότι το συνολικό ποσόν των εισφορών που καταβάλλονται από όλα τα πρόσωπα που υποχρεούνται να εισφέρουν στο συμπληρωματικό ταμείο για το αντίστοιχο ημερολογιακό έτος να φθάσει το συνολικό ποσό των εισφορών που αποφασίστηκαν από τη συνέλευση.4. Οι διατάξεις των παραγράφων 1 έως 3 εφαρμόζονται έως ότου η συνολική ποσότητα συνυπολογιζομένου πετρελαίου που έχει παραληφθεί από όλα τα συμβαλλόμενα κράτη εντός ενός ημερολογιακού έτους, συμπεριλαμβανομένων των ποσοτήτων που αναφέρονται στο άρθρο 14 παράγραφος 1, φθάσει ένα εκατομμύριο τόνους ή παρέλθει δεκαετία μετά τη θέση σε ισχύ του παρόντος πρωτοκόλλου, όπου ισχύει ό,τι επισυμβεί νωρίτερα.ΤΕΛΙΚΕΣ ΔΙΑΤΑΞΕΙΣΆρθρο 19Υπογραφή, επικύρωση, αποδοχή, έγκριση και προσχώρηση1. Το παρόν πρωτόκολλο παραμένει ανοικτό προς υπογραφή, στο Λονδίνο, από τις 31 Ιουλίου 2003 έως τις 30 Ιουλίου 2004.2. Τα κράτη μέλη δύνανται να δηλώσουν ότι συμφωνούν να δεσμευθούν από το παρόν πρωτόκολλο με:α) υπογραφή χωρίς επιφύλαξη σχετικά με την επικύρωση, αποδοχή ή έγκριση· ήβ) υπογραφή η οποία υπόκειται σε επικύρωση, αποδοχή ή έγκριση, της οποίας έπεται επικύρωση, αποδοχή ή έγκριση· ήγ) προσχώρηση.3. Συμβαλλόμενα κράτη στο παρόν πρωτόκολλο είναι δυνατόν να γίνουν μόνον τα συμβαλλόμενα κράτη στη σύμβαση του 1992 για το ταμείο.4. Για την επικύρωση, αποδοχή, έγκριση ή προσχώρηση κατατίθεται στον γενικό γραμματέα επίσημη πράξη προς το σκοπό αυτό.Άρθρο 20Πληροφορίες σχετικά με το συνυπολογιζόμενο πετρέλαιοΠριν το παρόν πρωτόκολλο τεθεί σε ισχύ σε κράτος, το κράτος γνωστοποιεί, κατά την υπογραφή του πρωτοκόλλου, σύμφωνα με το άρθρο 19 παράγραφος 2 στοιχείο α), ή κατά την κατάθεση της πράξης που αναφέρεται στο άρθρο 19 παράγραφος 4


text: του παρόντος πρωτοκόλλου, και εν συνεχεία κάθε έτος την ημέρα που καθορίζεται από τον γενικό γραμματέα, το όνομα και τη διεύθυνση οποιουδήποτε προσώπου από το εν λόγω κράτος το οποίο οφείλει να εισφέρει στο συμπληρωματικό ταμείο σύμφωνα με το άρθρο 10, καθώς και τα στοιχεία των αντιστοίχων ποσοτήτων συνυπολογιζομένου πετρελαίου που παραλήφθηκαν από οποιοδήποτε πρόσωπο στην επικράτεια του εν λόγω κράτους κατά το προηγούμενο ημερολογιακό έτος.Άρθρο 21Έναρξη ισχύος1. Το παρόν πρωτόκολλο τίθεται σε ισχύ τρεις μήνες μετά την ημερομηνία κατά την οποία πληρούνται οι ακόλουθες προϋποθέσεις:α) τουλάχιστον οκτώ κράτη έχουν υπογράψει το πρωτόκολλο χωρίς επιφύλαξη ως προς την επικύρωση, αποδοχή ή έγκριση, ή έχουν καταθέσει πράξεις επικύρωσης, αποδοχής, έγκρισης ή προσχώρησης ενώπιον του γενικού γραμματέα καιβ) ο γενικός γραμματέας έχει παραλάβει πληροφορίες από τον διευθυντή του ταμείου του 1992 ότι τα πρόσωπα τα οποία οφείλουν να εισφέρουν σύμφωνα με το άρθρο 10 έχουν παραλάβει κατά το προηγούμενο ημερολογιακό έτος συνολική ποσότητα τουλάχιστον 450 εκατομμυρίων τόνων συνυπολογιζομένου πετρελαίου, συμπεριλαμβανομένων των ποσοτήτων που αναφέρονται στο άρθρο 14 παράγραφος 1.2. Για κάθε κράτος το οποίο υπογράφει το παρόν πρωτόκολλο χωρίς επιφύλαξη ως προς την επικύρωση, αποδοχή ή έγκριση, ή το οποίο επικυρώνει, αποδέχεται εγκρίνει ή προσχωρεί στο παρόν πρωτόκολλο, αφού εκπληρωθούν οι προϋποθέσεις που προβλέπονται στην παράγραφο 1 για την έναρξη ισχύος, αρχίζει να ισχύει το πρωτόκολλο τρεις μήνες μετά την ημερομηνία κατάθεσης από το εν λόγω κράτους της αντίστοιχης πράξης.3. Με την επιφύλαξη των παραγράφων 1 και 2, το παρόν πρωτόκολλο αρχίζει να ισχύει για οποιοδήποτε κράτος μόνον αφότου έχει αρχίσει να ισχύει για το κράτος αυτό η σύμβαση του 1992 για το ταμείο.Άρθρο 22Πρώτη σύνοδος της συνέλευσηςΟ γενικός γραμματέας συγκαλεί την πρώτη σύνοδο της συνέλευσης. Αυτή η σύνοδος λαμβάνει χώρα το συντομότερο δυνατό μετά από την έναρξη ισχύος του παρόντος πρωτοκόλλου και, σε κάθε περίπτωση, όχι αργότερα από τριάντα ημέρες μετά από την έναρξη ισχύος.Άρθρο 23Αναθεώρηση και τροποποίηση1. Ο οργανισμός δύναται να συγκαλέσει διάσκεψη για την αναθεώρηση ή την τροποποίηση του παρόντος πρωτοκόλλου.2. Ο οργανισμός συγκαλεί σε διάσκεψη τα συμβαλλόμενα κράτη με σκοπό την αναθεώρηση ή τροποποίηση του παρόντος πρωτοκόλλου, ύστερα από αίτημα τουλάχιστον ενός τρίτου όλων των συμβαλλόμενων κρατών.Άρθρο 24Τροποποίηση των ορίων αποζημίωσης1. Μετά από αίτημα τουλάχιστον ενός τετάρτου των συμβαλλόμενων κρατών, οποιαδήποτε πρόταση για τροποποίηση του ορίου του ποσού αποζημίωσης που ορίζεται στο άρθρο 4 παράγραφος 2 στοιχείο α) κοινοποιείται από τον γενικό γραμματέα σε όλα τα μέλη του οργανισμού και σε όλα τα συμβαλλόμενα κράτη.2. Οποιαδήποτε τροποποίηση που προτείνεται και κοινοποιείται ως ανωτέρω διαβιβάζεται προς εξέταση στην νομική επιτροπή του οργανισμού, τουλάχιστον έξι μήνες πριν από την ημερομηνία κοινοποίησής της.3. Όλα τα συμβαλλόμενα μέρη στο παρόν πρωτόκολλο, ανεξαρτήτως αν είναι μέλη του οργανισμού, έχουν το δικαίωμα να συμμετέχουν στις εργασίες της νομικής επιτροπής για την εξέταση και έγκριση των τροποποιήσεων.4. Οι τροπολογίες εγκρίνονται με πλειοψηφία δύο τρίτων των συμβαλλόμενων κρατών που είναι παρόντα και ψηφίζουν στη νομική επιτροπή, η οποία είναι διευρυμένη όπως προβλέπεται στην παράγραφο 3, υπό την προϋπόθεση ότι τουλάχιστον το ήμισυ των συμβαλλόμενων κρατών είναι παρόντα τη στιγμή της ψηφοφορίας.5. Κατά την εξέταση πρότασης για


text: την τροποποίηση του ορίου, η νομική επιτροπή λαμβάνει υπόψη της την πείρα από τα περιστατικά και, συγκεκριμένα, το ύψος της ζημίας που προέκυψε από αυτά και τις μεταβολές των νομισματικών ισοτιμιών.6. α) Καμία τροποποίηση ορίων σύμφωνα με το παρόν άρθρο δεν εξετάζεται πριν από την ημερομηνία έναρξης της ισχύος του παρόντος πρωτοκόλλου, ούτε πριν παρέλθουν τρία έτη από την ημερομηνία θέσης σε ισχύ προηγούμενης τροποποίησης σύμφωνα με το παρόν άρθρο.β) Το όριο δεν επιτρέπεται να αυξηθεί έτσι ώστε να υπερβεί το ποσό το οποίο αντιστοιχεί στο όριο το οποίο καθορίζεται στο παρόν πρωτόκολλο επαυξημένο κατά 6 εκατοστιαίες μονάδες ανά έτος, που υπολογίζεται συγκεντρωτικά από την ημερομηνία κατά την οποία το παρόν πρωτόκολλο ανοίχθηκε προς υπογραφή μέχρι την ημερομηνία την οποία τίθεται σε ισχύ η απόφαση της νομικής επιτροπής.γ) Το όριο δεν επιτρέπεται να αυξηθεί έτσι ώστε να υπερβαίνει το ποσό το οποίο αντιστοιχεί στο τριπλάσιο του ορίου που ορίζεται στο παρόν πρωτόκολλο.7. Οποιαδήποτε τροποποίηση υιοθετείται σύμφωνα με την παράγραφο 5 γνωστοποιείται από τον οργανισμό στα συμβαλλόμενα κράτη. Η τροποποίηση θεωρείται ότι έχει γίνει αποδεκτή στο τέλος περιόδου δώδεκα μηνών μετά από την ημερομηνία της γνωστοποίησης, εκτός αν κατά τη διάρκεια αυτής της περιόδου τουλάχιστον το ένα τέταρτο των κρατών τα οποία ήταν συμβαλλόμενα κράτη όταν εγκρίθηκε η τροποποίηση από τη νομική επιτροπή ανακοινώσουν στον οργανισμό ότι δεν αποδέχονται την τροποποίηση, οπότε η τροποποίηση απορρίπτεται και δεν έχει καμία ισχύ.8. Τροποποίηση η οποία θεωρείται ότι έχει γίνει αποδεκτή σύμφωνα με την παράγραφο 7, τίθεται σε ισχύ δώδεκα μήνες μετά από την αποδοχή της.9. Όλα τα συμβαλλόμενα κράτη δεσμεύονται από την τροποποίηση, εκτός αν καταγγείλουν το παρόν πρωτόκολλο σύμφωνα με το άρθρο 26 παράγραφοι 1 και 2, τουλάχιστον έξι μήνες πριν από την έναρξη ισχύος της τροποποίησης. Μια τέτοια καταγγελία παράγει αποτελέσματα όταν αρχίσει να ισχύει η τροποποίηση.10. Όταν τροποποίηση έχει υιοθετηθεί από τη νομική επιτροπή αλλά η περίοδος των δώδεκα μηνών για την αποδοχή της δεν έχει ακόμη εκπνεύσει, κράτος που γίνεται συμβαλλόμενο κράτος κατά τη διάρκεια αυτής της περιόδου δεσμεύεται από την τροποποίηση, εφόσον αυτή τεθεί σε ισχύ. κράτος που γίνεται συμβαλλόμενο κράτος αφού παρέλθει αυτή η περίοδος δεσμεύεται από οποιαδήποτε τροποποίηση έγινε αποδεκτή σύμφωνα με την παράγραφο 7. Στις περιπτώσεις που αναφέρονται στην παρούσα παράγραφο, κράτος δεσμεύεται από τροποποίηση όταν η τροποποίηση αυτή τεθεί σε ισχύ ή όταν το παρόν πρωτόκολλο τεθεί σε ισχύ σε αυτό το κράτος, αν αυτό συμβεί αργότερα.Άρθρο 25Πρωτόκολλα της σύμβασης του 1992 για το ταμείο1. Εάν τα όρια που ορίζονται στη σύμβαση του 1992 για το ταμείο έχουν αυξηθεί με πρωτόκολλα στην εν λόγω σύμβαση, το όριο που ορίζεται στο άρθρο 4 παράγραφος 2 στοιχείο α) επιτρέπεται να αυξηθεί κατά το ίδιο ποσό με βάση τη διαδικασία που ορίζεται στο άρθρο 24. Στις περιπτώσεις αυτές δεν εφαρμόζονται οι διατάξεις του άρθρου 24 παράγραφος 6.2. Εάν έχει εφαρμοσθεί η διαδικασία που αναφέρεται στην παράγραφο 1, οποιαδήποτε μετέπειτα τροποποίηση του ορίου που ορίζεται στο άρθρο 4 παράγραφος 2, κατ' εφαρμογή της διαδικασίας του άρθρου 24, για τους σκοπούς του άρθρου 24 παράγραφος 6 στοιχεία β) και


text: γ), υπολογίζεται με βάση το νέο όριο όπως αυξάνεται σύμφωνα με την παράγραφο 1.Άρθρο 26Καταγγελία1. Οποιοδήποτε συμβαλλόμενο κράτος δύναται να καταγγείλει το παρόν πρωτόκολλο οποτεδήποτε μετά από την ημερομηνία έναρξης ισχύος του σε αυτό το συμβαλλόμενο κράτος.2. Η καταγγελία πραγματοποιείται με κατάθεση πράξης ενώπιον του γενικού γραμματέα.3. Η καταγγελία τίθεται σε ισχύ δώδεκα μήνες, ή με την παρέλευση μεγαλύτερης χρονικής περιόδου που ορίζεται στην πράξη καταγγελίας, από την κατάθεση αυτής της πράξης ενώπιον του γενικού γραμματέα.4. Καταγγελία της σύμβασης του 1992 για το ταμείο θεωρείται ότι συνιστά καταγγελία του παρόντος πρωτοκόλλου. Η καταγγελία αυτή αρχίζει να ισχύει την ημερομηνία κατά την οποία η καταγγελία του πρωτοκόλλου του 1992 για τροποποίηση της σύμβασης του 1971 για το ταμείο αρχίζει να ισχύει σύμφωνα με το άρθρο 34 αυτού του πρωτοκόλλου.5. Παρά την καταγγελία του παρόντος πρωτοκόλλου από συμβαλλόμενο κράτος σύμφωνα με το παρόν άρθρο, συνεχίζουν να εφαρμόζονται οποιεσδήποτε διατάξεις του παρόντος πρωτοκόλλου σχετικές με υποχρεώσεις για πραγματοποίηση εισφορών στο συμπληρωματικό ταμείο αναφορικά με περιστατικό το οποίο αναφέρεται στο άρθρο 11 παράγραφος 2 στοιχείο β) και συνέβη προτού αρχίσει να ισχύει η καταγγελία.Άρθρο 27Έκτακτες σύνοδοι της συνέλευσης1. Οποιοδήποτε συμβαλλόμενο κράτος δύναται, μέσα σε ενενήντα ημέρες από την κατάθεση πράξης καταγγελίας, η οποία θεωρεί ότι θα έχει ως αποτέλεσμα τη σημαντική αύξηση του ύψους των εισφορών των υπολοίπων συμβαλλόμενων κρατών, να ζητήσει από τον διευθυντή να συγκαλέσει έκτακτη σύνοδο της συνέλευσης. Ο διευθυντής ορίζει τη σύγκληση της συνέλευσης το αργότερο εξήντα ημέρες από την παραλαβή του αιτήματος.2. Ο διευθυντής του συμπληρωματικού ταμείου δύναται να λάβει την πρωτοβουλία σύγκλησης της συνέλευσης σε έκτακτη σύνοδο μέσα σε εξήντα ημέρες από την κατάθεση πράξης καταγγελίας, εφόσον ο διευθυντής του συμπληρωματικού ταμείου κρίνει ότι τέτοια καταγγελία θα έχει ως αποτέλεσμα τη σημαντική αύξηση του ύψους των εισφορών των υπολοίπων δυμβαλλόμενων κρατών.3. Αν η συνέλευση, σε έκτακτη σύνοδό της, η οποία έχει συγκληθεί σύμφωνα με την παράγραφο 1 ή 2, αποφασίσει ότι η καταγγελία θα έχει ως αποτέλεσμα τη σημαντική αύξηση του ύψους των εισφορών των υπολοίπων συμβαλλόμενων κρατών, οποιοδήποτε από αυτά τα κράτη δύναται, το αργότερο εκατόν είκοσι ημέρες πριν από την ημερομηνία κατά την οποία αρχίζει να ισχύει η καταγγελία, να προβεί σε καταγγελία του παρόντος πρωτοκόλλου, η οποία αρχίζει να ισχύει την ίδια ημερομηνία.Άρθρο 28Λήξη ισχύος1. Το παρόν πρωτόκολλο παύει να ισχύει την ημερομηνία κατά την οποία ο αριθμός των συμβαλλόμενων κρατών είναι κατώτερος από επτά ή την ημερομηνία κατά την οποία η συνολική ποσότητα συνυπολογιζομένου πετρελαίου που παραλήφθηκε από τα εναπομένοντα συμβαλλόμενα κράτη, συμπεριλαμβανομένων των ποσοτήτων που αναφέρονται στο άρθρο 14 παράγραφος 1, κατέρχεται κάτω των 350 εκατομμυρίων τόνων, ανάλογα με το ποια προηγείται.2. Κράτη τα οποία δεσμεύονται από το παρόν πρωτόκολλο την ημέρα πριν από την ημερομηνία που παύει να ισχύει, παρέχουν στο συμπληρωματικό ταμείο τη δυνατότητα άσκησης των καθηκόντων που περιγράφονται στο άρθρο 29 και, μόνον για τον σκοπό αυτό, παραμένουν δεσμευμένα από το παρόν πρωτόκολλο.Άρθρο 29Εκκαθάριση του συμπληρωματικού ταμείου1. Εάν το παρόν πρωτόκολλο παύσει να ισχύει, το συμπληρωματικό ταμείο παρόλα αυτά:α) οφείλει να εκπληρώσει τις υποχρεώσεις του ως προς οποιοδήποτε περιστατικό που


text: συνέβη προτού παύσει η ισχύς του πρωτοκόλλου·β) έχει το δικαίωμα να ασκεί τα δικαιώματά του σχετικά με εισφορές, στο βαθμό που οι εισφορές αυτές είναι απαραίτητες για την εκπλήρωση των υποχρεώσεων σύμφωνα με την παράγραφο 1 στοιχείο α), συμπεριλαμβανομένων των δαπανών για τη διοίκηση του συμπληρωματικού ταμείου που είναι απαραίτητες για το σκοπό αυτό.2. Η συνέλευση λαμβάνει όλα τα ενδεδειγμένα μέτρα προκειμένου να ολοκληρώσει την εκκαθάριση του συμπληρωματικού ταμείου, στα οποία περιλαμβάνεται η διανομή με δίκαιο τρόπο οποιωνδήποτε υπολειπόμενων περιουσιακών στοιχείων μεταξύ των προσώπων που έχουν εισφέρει στο συμπληρωματικό ταμείο.3. Για τους σκοπούς του παρόντος άρθρου, το συμπληρωματικό ταμείο διατηρεί τη νομική του προσωπικότητα.Άρθρο 30Θεματοφύλακας1. Το παρόν πρωτόκολλο και οποιαδήποτε τροποποίηση η οποία υιοθετείται σύμφωνα με το άρθρο 24 κατατίθεται ενώπιον του γενικού γραμματέα.2. Ο γενικός γραμματέας:α) ενημερώνει όλα τα κράτη τα οποία έχουν υπογράψει το παρόν πρωτόκολλο ή έχουν προσχωρήσει σε αυτό και όλα τα μέλη του οργανισμού, σχετικά με:i) κάθε νέα υπογραφή ή κατάθεση πράξης επικύρωσης, αποδοχής, έγκρισης ή προσχώρησης και την ημερομηνία αυτής,ii) την ημερομηνία έναρξης ισχύος του παρόντος πρωτοκόλλου,iii) οποιαδήποτε πρόταση για τροποποίηση των ορίων των ποσών αποζημίωσης η οποία έγινε σύμφωνα με το άρθρο 24 παράγραφος 1,iv) οποιαδήποτε τροποποίηση η οποία εγκρίθηκε σύμφωνα με το άρθρο 24 παράγραφος 4,v) οποιαδήποτε τροποποίηση η οποία θεωρείται ότι έχει γίνει αποδεκτή σύμφωνα με το άρθρο 24 παράγραφος 7, καθώς και την ημερομηνία την οποία αρχίζει να ισχύει αυτή η τροποποίηση σύμφωνα με τις παραγράφους 8 και 9 του εν λόγω άρθρου,vi) την κατάθεση οποιασδήποτε πράξης καταγγελίας του παρόντος πρωτοκόλλου, καθώς και την ημερομηνία κατάθεσης της καταγγελίας και την ημερομηνία που αρχίζει να ισχύει,vii) οποιαδήποτε ανακοίνωση η οποία απαιτείται σύμφωνα με οποιοδήποτε άρθρο του παρόντος πρωτοκόλλου·β) αποστέλλει θεωρημένα για τη γνησιότητά τους αντίγραφα του παρόντος πρωτοκόλλου σε όλα τα κράτη που έχουν υπογράψει το παρόν πρωτόκολλο και σε όλα τα κράτη που προσχωρούν στο παρόν πρωτόκολλο.3. Αμέσως μόλις το παρόν πρωτόκολλο τεθεί σε ισχύ, το κείμενο διαβιβάζεται από τον γενικό γραμματέα στη Γραμματεία των Ηνωμένων Εθνών προκειμένου να καταχωριστεί και να δημοσιευθεί σύμφωνα με το άρθρο 102 του Χάρτη των Ηνωμένων Εθνών.Άρθρο 31ΓλώσσεςΤο παρόν πρωτόκολλο συντάχθηκε σε ένα μόνον αντίτυπο στην αραβική, κινεζική, αγγλική, γαλλική, ρωσική και ισπανική γλώσσα, και όλα τα κείμενα είναι εξίσου αυθεντικά.ΕΓΙΝΕ ΣΤΟ ΛΟΝΔΙΝΟ, στις δεκαέξι Μαΐου δύο χιλιάδες τρία.ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες, έχοντας δεόντως εξουσιοδοτηθεί από τις αντίστοιχες κυβερνήσεις τους προς τούτο, υπέγραψαν το παρόν πρωτόκολλο.


text:
 6.10.2011
 EL
 Επίσημη Εφημερίδα της Ευρωπαϊκής Ένωσης
 L 262/59
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 87/2011
 της 1ης Ιουλίου 2011
 για την τροποποίηση του παραρτήματος XX (περιβάλλον) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XX της συμφωνίας τροποποιήθηκε με την απόφαση αριθ. 57/2011 της Μεικτής Επιτροπής του ΕΟΧ της 20ής Μαΐου 2011 (1).
 (2)
 Η απόφαση 2011/149/ΕΕ της Επιτροπής, της 7ης Μαρτίου 2011, για τις ιστορικές εκπομπές των αεροπορικών μεταφορών σύμφωνα με το άρθρο 3γ παράγραφος 4 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (2) πρέπει να ενσωματωθεί στη συμφωνία.
 (3)
 Σύμφωνα με το παράρτημα XX της συμφωνίας, στο σημείο 21αιβ (οδηγία 94/87/ΕΚ του Ευρωπαϊκού Κοινοβουλίου και του Συμβουλίου) προσαρμογή ββ, η Εποπτεύουσα Αρχή της ΕΖΕΣ υπέβαλε τα αριθμητικά στοιχεία για τις ιστορικές εκπομπές των αεροπορικών μεταφορών που αντιστοιχούν στις πτήσεις εντός και μεταξύ των εδαφών των κρατών ΕΖΕΣ και στις πτήσεις μεταξύ των κρατών ΕΖΕΣ και τρίτων χωρών. Τα εν λόγω αριθμητικά στοιχεία καθορίστηκαν σε συνεργασία με τον Eurocontrol εφαρμόζοντας την ίδια μεθοδολογία που χρησιμοποιήθηκε για τον υπολογισμό των ιστορικών εκπομπών των αεροπορικών μεταφορών για το σύνολο της ΕΕ.
 (4)
 Σύμφωνα με το ίδιο κείμενο προσαρμογής, η Μεικτή Επιτροπή του ΕΟΧ αποφασίζει σχετικά με τις ιστορικές εκπομπές των αεροπορικών μεταφορών για το σύνολο του ΕΟΧ προσθέτοντας τις ιστορικές εκπομπές των αεροπορικών μεταφορών από τις πτήσεις εντός και μεταξύ των εδαφών των κρατών ΕΖΕΣ και τις πτήσεις μεταξύ των κρατών ΕΖΕΣ και τρίτων χωρών στις ιστορικές εκπομπές των αεροπορικών μεταφορών για το σύνολο της ΕΕ όπως καθορίζονται στο άρθρο 1 της απόφασης 2011/149/ΕΕ της Επιτροπής,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 21αιστα (απόφαση 2009/450/ΕΚ της Επιτροπής) του παραρτήματος ΧΧ της συμφωνίας, παρεμβάλλεται το ακόλουθο σημείο:
 «21αιστβ.
 32011 D 0149: απόφαση 2011/149/ΕΕ της Επιτροπής, της 7ης Μαρτίου 2011, για τις ιστορικές εκπομπές των αεροπορικών μεταφορών σύμφωνα με το άρθρο 3γ παράγραφος 4 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (ΕΕ L 61 της 8.3.2011, σ. 42).
 Για τους σκοπούς της παρούσας συμφωνίας, οι διατάξεις της εν λόγω απόφασης προσαρμόζονται ως εξής:
 Στο άρθρο 1 προστίθενται οι ακόλουθες παράγραφοι:
 “Οι ιστορικές εκπομπές των αεροπορικών μεταφορών που αντιστοιχούν στις πτήσεις εντός και μεταξύ των εδαφών των κρατών ΕΖΕΣ και στις πτήσεις μεταξύ των κρατών ΕΖΕΣ και τρίτων χωρών καθορίζονται σε 1 943 935 τόνους CO2.
 Οι ιστορικές εκπομπές των αεροπορικών μεταφορών για το σύνολο του ΕΟΧ καθορίζονται σε 221 420 279 τόνους CO2.” ».
 Άρθρο 2
 Τα κείμενα της απόφασης 2011/149/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει


text:
να ισχύει στις 2 Ιουλίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Ιουλίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 196 της 28.7.2011, σ. 39.
 (2) ΕΕ L 61 της 8.3.2011, σ. 42.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21999A0715(01)
 Πρόσθετο Πρωτόκολλο της συμφωνίας σύνδεσης μεταξύ της Ευρωπαϊκής Κοινότητας και της Κυπριακής Δημοκρατίας
 Επίσημη Εφημερίδα αριθ. L 180 της 15/07/1999 σ. 0037 - 0045
 ΠΡΟΣΘΕΤΟ ΠΡΩΤΟΚΟΛΛΟτης συμφωνίας σύνδεσης μεταξύ της Ευρωπαϊκής Κοινότητας και της Κυπριακής ΔημοκρατίαςΗ ΕΥΡΩΠΑΪΚΗ ΚΟΙΝΟΤΗΤΑ, στο εξής "Κοινότητα",αφενός, καιΗ ΚΥΠΡΙΑΚΗ ΔΗΜΟΚΡΑΤΙΑ, στο εξής "Κύπρος",αφετέρου,Εκτιμώντας:ότι η συμφωνία σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, στο εξής "συμφωνία σύνδεσης", τέθηκε σε ισχύ την 1η Ιουνίου 1973·ότι, στις 30 Οκτωβρίου 1995, υπεγράφη πρωτόκολλο χρηματοοικονομικής και τεχνικής συνεργασίας μεταξύ της Κοινότητας, αφενός, και της Κύπρου, αφετέρου·ότι στους στόχους του ως άνω πρωτοκόλλου, όπως προσδιορίζονται στο άρθρο 1 αυτού, συμπεριλάμβάνεται η διευκόλυνση της προσαρμογής της κυπριακής οικονομίας ενόψει της προσχώρησης της Κύπρου στην Ευρωπαϊκή Ένωση·ότι το άρθρο 3 παράγραφος 2 του πρωτοκόλλου προβλέπει ότι θα δοθεί προτεραιότητα σε έργα και δράσεις που αποσκοπούν, μεταξύ άλλων, στην προώθηση της συμμετοχής της Κύπρου σε κοινοτικά προγράμματα πλαίσια και, όσον αφορά τον τομέα της επιστήμης και της τεχνολογίας, στην ανάπτυξη ή ενίσχυση δεσμών μεταξύ των κυπριακών και των ευρωπαϊκών ιδρυμάτων κατάρτισης και έρευνας·ότι, στο ψήφισμα του συμβουλίου σύνδεσης που συγκροτήθηκε με τη συμφωνία σύνδεσης, της 12ης Ιουνίου 1995, επαναλαμβάνεται ότι, όσον αφορά την προενταξιακή προετοιμασία της Κύπρου, μια ειδική στρατηγική θα περιλαμβάνει διατάξεις και ρυθμίσεις που θα αφορούν μεταξύ άλλων τη συμμετοχή της Κύπρου στα κοινοτικά προγράμματα που είναι ανοικτά στα κράτη μέλη ή/και σε εταίρους χώρες, υποψήφιες προς ένταξη·ότι, κατά τη συνεδρίασή του στις 12 και 13 Δεκεμβρίου 1997 στο Λουξεμβούργο, το Ευρωπαϊκό Συμβούλιο ζήτησε να παρασχεθεί στις υποψήφιες προς ένταξη χώρες η δυνατότητα να συμμετέχουν, υπό μορφή βαθμιαία αυξανόμενης ιδίας χρηματοδοτικής συνεισφοράς, σε ορισμένα κοινοτικά προγράμματα (όπως π.χ. στον τομέα της έρευνας), ούτως ώστε να εξοικειωθούν με τις πολιτικές και τις μεθόδους εργασίας της Ένωσης·ότι στα συμπεράσματα του ιδίου Ευρωπαϊκού Συμβουλίου επισημαίνεται επίσης ότι είναι απαραίτητο να παρασχεθεί στις υποψήφιες χώρες η δυνατότητα να συμμετέχουν, ως παρατηρητές και για τα σημεία που τις αφορούν, στις επιτροπές που επικουρούν την Επιτροπή στην υλοποίηση των προγραμμάτων στα οποία αυτές συνεισφέρουν οικονομικώς·ότι, με την απόφαση αριθ. 182/1999/ΕΚ, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης ενέκριναν το πέμπτο πρόγραμμα πλαίσιο της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης (1998-2002), στο εξής "πέμπτο πρόγραμμα πλαίσιο")·ότι, υπό την επιφύλαξη των σχετικών διατάξεων της συνθήκης για την ίδρυση της Ευρωπαϊκής Κοινότητας, το παρόν πρωτόκολλο και οι δραστηριότητες που διεξάγονται δυνάμει αυτού δεν θίγουν καθόλου το δικαίωμα των κρατών μελών να αναλαμβάνουν διμερείς δραστηριότητες με την Κύπρο στους τομείς της επιστήμης, της τεχνολογίας, της έρευνας και της ανάπτυξης, και να συνάπτουν, ενδεχομένως, συμφωνίες για το σκοπό αυτό,ΣΥΜΦΩΝΗΣΑΝ ΩΣ ΠΡΟΣ ΤΑ ΕΞΗΣ:Άρθρο 11. Ερευνητικοί φορείς εγκατεστημένοι στην Κύπρο, σύμφωνα με τη νομοθεσία της Κύπρου, δύνανται να συμμετάσχουν σε όλα τα ειδικά προγράμματα του πέμπτου προγράμματος πλαισίου. Επιστήμονες ή ερευνητικοί φορείς της Κύπρου δύνανται να συμμετάσχουν στις δραστηριότητες του Κοινού Κέντρου Ερευνών, στο βαθμό που δεν καλύπτονται από την πρώτη πρόταση.2. Ερευνητικοί φορείς εγκατεστημένοι στην Κοινότητα δύνανται να συμμετάσχουν σε ερευνητικά προγράμματα και έργα που διεξάγονται στην Κύπρο σε πεδία


text: αντίστοιχα με τα καλυπτόμενα από τα προγράμματα του πέμπτου προγράμματος πλαισίου.3. Ως "ερευνητικοί φορείς" κατά την έννοια του παρόντος πρωτοκόλλου νοούνται, μεταξύ άλλων, πανεπιστήμια, οργανισμοί που αναπτύσσουν ερευνητικές δραστηριότητες, βιομηχανίες, συμπεριλαμβάνονται μικρές και μεσαίες επιχειρήσεις, και φυσικά πρόσωπα.Άρθρο 2Η συνεργασία δύναται να λάβει τις ακόλουθες μορφές:1. συμμετοχή ερευνητικών φορέων εγκατεστημένων στην Κύπρο σε όλα τα ειδικά προγράμματα που θεσπίζονται κατ' εφαρμογή του πέμπτου προγράμματος πλαισίου, σύμφωνα με τους όρους και τις προϋποθέσεις που καθορίζονται στους "κανόνες συμμετοχής των επιχειρήσεων, ερευνητικών κέντρων και πανεπιστημίων σε δραστηριότητες έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002)"·2. χρηματοδοτική συμμετοχή της Κύπρου στους προϋπολογισμούς των προγραμμάτων που θεσπίζονται κατ' εφαρμογή του πέμπτου προγράμματος πλαισίου, η οποία καθορίζεται σε συνάρτηση με τον λόγο του ΑΕΠ της Κύπρου προς το συνολικό ΑΕΠ των κρατών μελών της Ευρωπαϊκής Ένωσης και της Κύπρου·3. συμμετοχή ερευνητικών φορέων εγκατεστημένων στην Κοινότητα σε κυπριακά ερευνητικά σχέδια στα οποία συμμετέχει τουλάχιστον ένας κυπριακός ερευνητικός φορέας και δικαιώματα επί των αποτελεσμάτων των σχεδίων αυτών, σύμφωνα με την εκάστοτε ισχύουσα κυπριακή νομοθεσία. Οι εγκατεστημένοι στην Κοινότητα ερευνητικοί φορείς που συμμετέχουν σε κυπριακά ερευνητικά σχέδια στα πλαίσια προγραμμάτων έρευνας και ανάπτυξης καλύπτουν τις δικές τους δαπάνες, συμπεριλαμβανομένου του μεριδίου τους στις γενικές διαχειριστικές και διοικητικές δαπάνες του έργου·4. έγκαιρη ενημέρωση σχετικά με την υλοποίηση των προγραμμάτων ΕΤΑ στην Κύπρο και την Κοινότητα, καθώς και σχετικά με τα αποτελέσματα των εργασιών που αναλαμβάνονται στο πλαίσιο της συνεργασίας·5. η συνεργασία δύναται, ανά πάσα στιγμή, να προσαρμοσθεί και να επεκταθεί κατόπιν συμφωνίας των μερών.Άρθρο 31. Οι εγκατεστημένοι στην Κύπρο ερευνητικοί φορείς που συμμετέχουν σε κοινοτικά ερευνητικά προγράμματα έχουν, σε ό,τι αφορά την κυριότητα, εκμετάλλευση και διάδοση των πληροφοριών και της πνευματικής ιδιοκτησίας που προκύπτουν από τη συμμετοχή τους αυτή, τα ίδια δικαιώματα και υποχρεώσεις με τους εγκατεστημένους στην Κοινότητα ερευνητικούς φορείς, υπό την επιφύλαξη του παραρτήματος Α.2. Οι εγκατεστημένοι στην Κοινότητα ερευνητικοί φορείς που συμμετέχουν σε κυπριακά ερυνητικά σχέδια στα πλαίσια προγραμμάτων έρευνας και ανάπτυξης έχουν, σε ό,τι αφορά την κυριότητα, εκμετάλλευση και διάδοση των πληροφοριών και της πνευματικής ιδιοκτησίας που προκύπτουν από τη συμμετοχή τους αυτή, τα ίδια δικαιώματα και υποχρεώσεις με τους συμμετέχοντες στο εκάστοτε σχέδιο κυπριακούς ερευνητικούς φορείς.Άρθρο 4Δυνάμει του παρόντος πρωτοκόλλου συγκροτείται κοινή επιτροπή, στο εξής "επιτροπή έρευνας ΕΚ-Κύπρου", με τις ακόλουθες αρμοδιότητες:- αναθεώρηση, αξιολόγηση και εξέταση μέτρων, προκειμένου να εξασφαλισθεί η εφαρμογή του παρόντος πρωτοκόλλου,- εξέταση οιουδήποτε μέτρου ικανού να συμβάλει στη βελτίωση και ανάπτυξη της συνεργασίας.Η επιτροπή έρευνας ΕΚ-Κύπρου, η οποία απαρτίζεται από αντιπροσώπους της Επιτροπής και της Κύπρου, εγκρίνει τον εσωτερικό κανονισμό λειτουργίας της.Η επιτροπή συνεδριάζει, κατόπιν αιτήματος οιουδήποτε εκ των μερών, τουλάχιστον μία φορά ετησίως.Άρθρο 51. Η χρηματοδοτική συνεισφορά της Κύπρου στο πλαίσιο της συμμετοχής της στην υλοποίηση των ειδικών προγραμμάτων καθορίζεται κατ' αναλογία και επιπροσθέτως προς το ύψος των πιστώσεων ανάληψης υποχρεώσεων που προβλέπεται κάθε χρόνο στο γενικό προϋπολογισμό των Ευρωπαϊκών Κοινοτήτων για την εκπλήρωση των χρηματοδοτικών υποχρεώσεων που υπέχει η Επιτροπή στα πλαίσια της συμμετοχής της στην υλοποίηση, διαχείριση και εκμετάλλευση των προγραμμάτων αυτών.2. Ο συντελεστής αναλογικότητας βάσει του οποίου προσδιορίζεται η συνεισφορά της Κύπρου καθορίζεται σε συνάρτηση


text: με τον λόγο του ΑΕΠ της Κύπρου, σε τιμές αγοράς, προς το άθροισμα των ΑΕΠ, σε τιμές αγοράς, των κρατών μελών της Ευρωπαϊκής Ένωσης και του ΑΕΠ της Κύπρου. Ο λόγος αυτός υπολογίζεται με βάση τα πλέον πρόσφατα ετήσια στατιστικά δεδομένα της Στατιστικής Υπηρεσίας των Ευρωπαϊκών Κοινοτήτων (Eurostat) που είναι διαθέσιμα κατά το χρόνο δημοσίευσης του προσχεδίου του προϋπολογισμού των Ευρωπαϊκών Κοινοτήτων.3. Για να διευκολυνθεί η συμμετοχή της Κύπρου στα ειδικά προγράμματα, η συνεισφορά της πραγματοποιείται ως εξής:>ΘΕΣΗ ΠΙΝΑΚΑ>4. Οι κανόνες που διέπουν τη χρηματοδοτική συμμετοχή της Κοινότητας καθορίζονται στο παράρτημα IV της απόφασης αριθ. 182/1999/ΕΚ του Ευρωπαϊκού Κοινοβουλίου και του Συμβουλίου.5. Οι κανόνες που διέπουν τη χρηματοδοτική συμμετοχή της Κύπρου καθορίζονται στο παράρτημα Β.Άρθρο 61. Υπό την επιφύλαξη των διατάξεων του άρθρου 3 και λαμβανομένων υπόψη των αμοιβαίων συμφερόντων της Κοινότητας και της Κύπρου, οι ερευνητικοί φορείς οι εγκατεστημένοι στην Κύπρο που συμμετέχουν στο πέμπτο πρόγραμμα πλαίσιο έχουν τα ίδια συμβατικά δικαιώματα και υποχρεώσεις με τους εγκατεστημένους στην Κοινότητα φορείς.2. Για τους κυπριακούς ερευνητικούς φορείς, οι όροι και οι προϋποθέσεις που ισχύουν για την υποβολή και την αξιολόγηση προτάσεων και για την ανάθεση και σύναψη συμβάσεων στα πλαίσια κοινοτικών προγραμμάτων, είναι ίδιοι με εκείνους που ισχύουν για τις συμβάσεις που συνάπτονται στα πλαίσια των ιδίων προγραμμάτων με ερευνητικούς φορείς της Κοινότητας, λαμβανομένων υπόψη των αμοιβαίων συμφερόντων της Κοινότητας και της Κύπρου.3. Κύπριοι εμπειρογνώμονες δύνανται να είναι υποψήφιοι, παράλληλα με εμπειρογνώμονες από την Κοινότητα, κατά την επιλογή αξιολογητών ή εμπειρογνωμόνων στα πλαίσια των κοινοτικών προγραμμάτων ΕΤΑ και να συμμετέχουν ως μέλη στις συμβουλευτικές ομάδες και στα λοιπά συμβουλευτικά όργανα που επικουρούν την Επιτροπή στην υλοποίηση του πέμπτου προγράμματος πλαισίου.4. Υπό την επιφύλαξη του άρθρου 3 και λαμβανομένων υπόψη των αμοιβαίων συμφερόντων της Κοινότητας και της Κύπρου, οι εγκατεστημένοι στην Κοινότητα ερευνητικοί φορείς που συμμετέχουν σε ερευνητικά σχέδια στα πλαίσια προγραμμάτων έρευνας και ανάπτυξης έχουν τα ίδια συμβατικά δικαιώματα και υποχρεώσεις με τους κυπριακούς ερευνητικούς φορείς.5. Κυπριακός ερευνητικός φορέας δύναται να είναι συντονιστής σχεδίου υπό τους ίδιους όρους και προϋποθέσεις με εκείνους που ισχύουν για τους εγκατεστημένους στην Κοινότητα φορείς. Σύμφωνα με τους χρηματοοικονομικούς κανονισμούς της Κοινότητας, στους συμβατικούς διακανονισμούς που συνάπτονται με, ή από, κυπριακούς ερευνητικούς φορείς, προβλέπεται η διενέργεια επιθεωρήσεων και λογιστικών ελέγχων εκ μέρους, ή κατ' εξουσιοδότηση, της Επιτροπής και του Ελεγκτικού Συνεδρίου. Οι έλεγχοι δύνανται να αφορούν τα έσοδα και τις δαπάνες των φορέων αυτών, σε συσχετισμό με τις συμβατικές τους υποχρεώσεις έναντι της Κοινότητας. Μέσα σε πνεύμα συνεργασίας και αμοιβαίου συμφέροντος, οι αρμόδιες κυπριακές αρχές παρέχουν κάθε δυνατή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων ελέγχων.6. Για τους ερευνητικούς φορείς της Κοινότητας, οι όροι και οι προϋποθέσεις που ισχύουν για την υποβολή και την αξιολόγηση προτάσεων και για την ανάθεση και σύναψη συμβάσεων έργων στα πλαίσια κυπριακών προγραμμάτων έρευνας χαι ανάπτυξης, είναι ισοδύναμοι με εκείνους που εφαρμόζονται στις συμβάσεις που συνάπτονται στα πλαίσια των ιδίων προγραμμάτων έρευνας και ανάπτυξης με ερευνητικούς φορείς εγκατεστημένους στην Κύπρο, λαμβανομένων υπόψη των αμοιβαίων συμφερόντων της Κοινότητας και της Κύπρου.Άρθρο 71. Έκαστο συμβαλλόμενο μέρος


text: αναλαμβάνει να διευκολύνει, με βάση τις ίδιες κανονιστικές ρυθμίσεις, τις μετακινήσεις και τη διαμονή των ερευνητών που συμμετέχουν, στην Κύπρο και στην Κοινότητα, σε δραστηριότητες καλυπτόμενες από το παρόν πρωτόκολλο, καθώς και τις διασυνοριακές μετακινήσεις αγαθών προοριζόμενων να χρησιμοποιηθούν στα πλαίσια τέτοιων δραστηριοτήτων.2. Τα αγαθά και οι υπηρεσίες που προορίζονται να χρησιμοποιηθούν στο πλαίσιο συνεργασίας βάσει του παρόντος πρωτοκόλλου απαλλάσσονται από τους κυπριακούς έμμεσους φόρους και τελωνειακούς δασμούς και δεν υπόκεινται σε απαγορεύσεις ή περιορισμούς επί των εισαγωγών και εξαγωγών.Άρθρο 81. Εκπρόσωποι της Κύπρου συμμετέχουν ως παρατηρητές, και μόνο για τα σημεία που αφορούν την Κύπρο, στις επιτροπές προγράμματος του πέμπτου προγράμματος πλαισίου. Οι επιτροπές αυτές συνεδριάζουν χωρίς να είναι παρόντες οι εκπρόσωποι της Κύπρου κατά τη στιγμή της ψηφοφορίας. Η Κύπρος ενημερώνεται σχετικά.2. Η συμμετοχή κατά την έννοια της παραγράφου 1 λαμβάνει την ιδία μορφή όπως και η συμμετοχή των εκπροσώπων των κρατών μελών, περιλαμβανομένων των διαδικασιών παραλαβής πληροφοριών και τεκμηρίωσης.Άρθρο 91. Η διάρκεια ισχύος του παρόντος πρωτοκόλλου αντιστοιχεί στη διάρκεια του πέμπτου προγράμματος πλαισίου.2. Υπό την επιφύλαξη της παραγράφου 1, κάθε συμβαλλόμενο μέρος δύναται, ανά πάσα στιγμή, να προβεί σε καταγγελία του παρόντος πρωτοκόλλου, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας ή/και λήξεως του παρόντος πρωτοκόλλου συνεχίζονται μέχρις ότου ολοκληρωθούν σύμφωνα με τους όρους που καθορίζονται στο παρόν πρωτόκολλο.3. Σε περίπτωση κατά την οποία η Κοινότητα αποφασίσει να αναθεωρήσει ένα ή περισσότερα κοινοτικά προγράμματα, είναι δυνατή η καταγγελία του παρόντος πρωτοκόλλου υπό όρους που θα καθορίσουν από κοινού τα συμβαλλόμενα μέρη. Το ακριβές περιεχόμενο των αναθεωρημένων προγραμμάτων κοινοποιείται στην Κύπρο εντός μίας εβδομάδας από την έγκρισή τους από την Κοινότητα. Έκαστο συμβαλλόμενο μέρος κοινοποιεί στο έτερο, εντός μηνάς από την έκδοση της σχετικής κοινοτικής απόφασης, οιαδήποτε πρόθεση καταγγελίας του παρόντος πρωτοκόλλου.4. Σε περίπτωση που η Κοινότητα εγκρίνει νέο πολυετές πρόγραμμα πλαίσιο δραστηριοτήτων τεχνολογικής ανάπτυξης και επίδειξης, το παρόν πρωτόκολλο δύναται να τεθεί υπό επαναδιαπραγμάτευση ή να ανανεωθεί υπό όρους που θα συμφωνηθούν από κοινού.Άρθρο 10Το παρόν πρωτόκολλο τίθεται σε ισχύ την ημερομηνία κατά την οποία τα συμβαλλόμενα μέρη θα γνωστοποιήσουν εκατέρωθεν την ολοκλήρωση των αναγκαίων διαδικασιών.Άρθρο 11Το παρόν πρωτόκολλο, συμπεριλαμβανομένων των παραρτημάτων Α και Β αυτού, αποτελούν αναπόσπαστο τμήμα της ευρωπαϊκής συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας.Άρθρο 12Το παρόν πρωτόκολλο συντάσσεται σε δύο αντίτυπα στα αγγλικά, γαλλικά, γερμανικά, δανικά, ελληνικά, ιταλικά, ολλανδικά, πορτογαλικά, σουηδικά και φινλανδικά, όλα δε τα κείμενα είναι εξίσου αυθεντικά.Βρυξέλλες, 20 Μαΐου 1999.Για την Ευρωπαϊκή Κοινότητα>PIC FILE= "L_1999180EL.004001.EPS">Για την Κυπριακή Δημοκρατία>PIC FILE= "L_1999180EL.004002.EPS">ΠΑΡΑΡΤΗΜΑ ΑΑΡΧΕΣ ΣΧΕΤΙΚΑ ΜΕ ΤΟΝ ΕΠΙΜΕΡΙΣΜΟ ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣΤα δικαιώματα πνευματικής ιδιοκτησίας που θεμελιώνονται ή παραχωρούνται βάσει του παρόντος πρωτοκόλλου επιμερίζονται όπως ορίζει το παρόν παράρτημα.I. ΕφαρμογήΤο παρόν παράρτημα έχει εφαρμογή στην κοινή έρευνα που αναλαμβάνεται κατ' εφαρμογή των διατάξεων του παρόντος πρωτοκόλλου, υπό την επιφύλαξη αντίθετων διακανονισμών μεταξύ των συμβαλλόμενων μερών.II. Κυριότητα, επιμερισμός και άσκηση των δικαιωμάτων1. Για τους σκοπούς του παρόντος πρωτοκόλλου, ο όρος "πνευματική ιδιοκτησία" έχει την έννοια που ορίζεται στο άρθρο 2 της σύμβασης της Στοκχόλμης της 14ης Ιουλίου 1967 για την


text: ίδρυση του παγκόσμιου οργανισμού πνευματικής ιδιοκτησίας.2. Το παρόν παράρτημα καλύπτει τον επιμερισμό των δικαιωμάτων, συμφερόντων και δικαιωμάτων εκμετάλλευσης των συμβαλλόμενων μερών και των προερχόμενων από αυτά συμμετεχόντων. Έκαστο συμβαλλόμενο μέρος και οι προερχόμενοι από αυτό συμμετέχοντες μεριμνούν ώστε ο αντισυμβαλλόμενος και οι προερχόμενοι από αυτόν συμμετέχοντες να έχουν τη δυνατότητα να αποκτήσουν τα δικαιώματα πνευματικής ιδιοκτησίας που τους αναλογούν σύμφωνα με το παρόν παράρτημα. Κατά τα άλλα, το παρόν παράρτημα δεν μεταβάλλει ούτε θίγει τους όρους επιμερισμού των δικαιωμάτων, συμφερόντων και δικαιωμάτων εκμετάλλευσης μεταξύ ενός συμβαλλόμενου μέρους και των υπηκόων του ή των προερχόμενων από αυτό συμμετεχόντων, οι οποίοι καθορίζονται από τη νομοθεσία και τις πρακτικές που ισχύουν σε έκαστο συμβαλλόμενο μέρος.3. Στους συμβατικούς διακανονισμούς εφαρμόζονται και προβλέπονται οι ακόλουθες αρχές:α) κατάλληλη προστασία της πνευματικής ιδιοκτησίας. Τα συμβαλλόμενα μέρη, οι υπηρεσίες τους ή/και οι προερχόμενοι από αυτά συμμετέχοντες, κατά περίπτωση, κοινοποιούν αμοιβαίως και σε εύλογο χρονικό διάστημα τη δημιουργία πνευματικής ιδιοκτησίας στα πλαίσια του παρόντος πρωτοκόλλου ή των εκτελεστικών διακανονισμών και επιδιώκουν έγκαιρα της προστασία της εν λόγω πνευματικής ιδιοκτησίας·β) συνεκτίμηση της συνεισφοράς των συμβαλλόμενων μερών και των προερχόμενων από αυτά συμμετεχόντων κατά τον καθορισμό των αντίστοιχων δικαιωμάτων και συμφερόντων·γ) αποτελεσματική εκμετάλλευση των αποτελεσμάτων·δ) μη διακριτική μεταχείριση των συμμετεχόντων με βάση το συμβαλλόμενο μέρος από το οποίο προέρχονται·ε) προστασία των εμπιστευτικών επιχειρηματικών πληροφοριών.4. Οι συμμετέχοντες καταρτίζουν από κοινού πρόγραμμα διαχείρισης της τεχνολογίας (ΠΔΤ) στο οποίο περιλαμβάνονται οι όροι που ισχύουν όσον αφορά την κυριότητα και τη χρήση, συμπεριλαμβανομένης της δημοσίευσης, των πληροφοριών και της πνευματικής ιδιοκτησίας που θα προκύψουν κατά την πορεία της κοινής έρευνας. Στο προσάρτημα του παρόντος πρωτοκόλλου παρέχονται ενδεικτικά τα χαρακτηριστικά του ΠΔΤ. Τα ΠΔΤ εγκρίνονται από την αρμόδια υπηρεσία ή φορέα του συμβαλλόμενου μέρους που ενέχεται στη χρηματοδότηση της έρευνας, πριν από τη σύναψη των αντίστοιχων συμβάσεων συνεργασίας σε θέματα έρευνας και ανάπτυξης, τις οποίες αφορά το καθένα. Κατά την κατάρτιση των ΠΔΤ λαμβάνονται υπόψη οι στόχοι της κοινής έρευνας, η σχετική χρηματοδοτική ή άλλη συνεισφορά των συμβαλλόμενων μερών ή των συμμετεχόντων, τα πλεονεκτήματα και μειονεκτήματα της παραχώρησης αδειών ανά επικράτεια ή για συγκεκριμένα πεδία χρήσης, η μεταφορά δεδομένων, αγαθών ή υπηρεσιών υποκείμενων σε έλεγχο εξαγωγών, οι απαιτήσεις που επιβάλλουν οι εφαρμοστέες νομοθεσίες, συμπεριλαμβανομένων των σχετικών με τα δικαιώματα πνευματικής ιδιοκτησίας νομοθεσιών των συμβαλλόμενων μερών, καθώς και κάθε άλλος ενδεδειγμένος κατά την κρίση των συμμετεχόντων παράγοντας. Στα ΠΔΤ προσδιορίζονται επίσης τα σχετικά με την πνευματική ιδιοκτησία δικαιώματα και υποχρεώσεις που συνδέονται με τις ερευνητικές εργασίες των επισκεπτών ερευνητών.5. Υπό την επιφύλαξη των ιδιαίτερων διατάξεων που εφαρμόζουν τα συμβαλλόμενα μέρη όσον αφορά τα δικαιώματα πνευματικής ιδιοκτησίας, οι πληροφορίες ή η πνευματική ιδιοκτησία που προκύπτουν στο πλαίσιο κοινής έρευνας και δεν καλύπτονται από το αντίστοιχο ΠΔΤ επιμερίζονται, συμφωνούντων των συμβαλλόμενων μερών, σύμφωνα με τις αρχές που προσδιορίζονται στο συγκεκριμένο ΠΔΤ. Σε περίπτωση διαφωνίας, οι οικείες πληροφορίες ή στοιχεία πνευματικής ιδιοκτησίας ανήκουν εξαδιαιρέτου σε όλους τους συμμετέχοντες στην κοινή έρευνα από την οποία αυτά προέκυψαν. Οι συμμετέχοντες που εμπίπτουν στην παρούσα διάταξη έχουν το δικαίωμα να κάνουν χρήση των εν λόγω πληροφοριών ή στοιχείων πνευματικής ιδιοκτησίας για ίδια εμπορική


text: εκμετάλλευση, χωρίς γεωγραφικό περιορισμό.6. Έκαστο συμβαλλόμενο μέρος μεριμνά ώστε να παραχωρούνται στον αντισυμβαλλόμενο και στους προερχόμενους από αυτόν συμμετέχοντες τα δικαιώματα πνευματικής ιδιοκτησίας που τους αναλογούν σύμφωνα με τις ανωτέρω αρχές.7. Έκαστο συμβαλλόμενο μέρος καταβάλλει κάθε δυνατή προσπάθεια, τηρώντας ταυτοχρόνως τους όρους ανταγωνισμού που ισχύουν στους τομείς που επηρεάζονται από το παρόν πρωτόκολλο, ώστε να διασφαλίσει ότι τα δικαιώματα που έχουν αποκτηθεί βάσει του παρόντος πρωτοκόλλου και των στο πλαίσιο αυτού διακανονισμών, ασκούνται κατά τρόπου ώστε να ενθαρρύνονται ιδίως i) η διάδοση και η χρήση των πληροφοριών που παράγονται, κοινοποιούνται ή καθίστανται διαθέσιμες με οποιονδήποτε άλλο τρόπο, δυνάμει του παρόντος πρωτοκόλλου, και ii) η θέσπιση και η εφαρμογή διεθνών προτύπων.8. Η καταγγελία ή η λήξη του παρόντος πρωτοκόλλου δεν θίγει τα δικαιώματα ούτε τις υποχρεώσεις που απορρέουν από τις διατάξεις του παρόντος παραρτήματος.III. Διεθνείς συμβάσειςΤα αποκλειστικά δικαιώματα που ανήκουν στα συμβαλλόμενα μέρη ή στους προερχόμενους από αυτά συμμετέχοντες αντιμετωπίζονται σύμφωνα με τις αρχές που καθορίζονται στις ισχύουσες έναντι των μερών διεθνείς συμβάσεις, περιλαμβανομένης της TRIPS (συμφωνία για τις εμπορικές πτυχές των δικαιωμάτων πνευματικής ιδιοκτησίας, διαχειριζόμενη από τον Παγκόσμιο Οργανισμό Εμπορίου), στη σύμβαση της Βέρνης (πράξη των Παρισίων του 1971) και στη σύμβαση των Παρισίων (πράξη της Στοκχόλμης του 1967).IV. Επιστημονικές συγγραφικές εργασίεςΥπό την επιφύλαξη των διατάξεων του τμήματος V, και εκτός αν άλλως ορίζεται στο ΠΔΤ, τα αποτελέσματα της κοινής έρευνας δημοσιεύονται από κοινού από τα συμβαλλόμενα μέρη ή τους συμμετέχοντες στην έρευνα. Τηρουμένου του προηγούμενου γενικού κανόνα, εφαρμόζονται οι ακόλουθες διαδικασίες:1. Σε περίπτωση δημοσίευσης από ένα συμβαλλόμενο μέρος ή από δημόσιους φορείς αυτού του συμβαλλόμενου μέρους, επιστημονικών και τεχνικών περιοδικών, άρθρων, εκθέσεων, βιβλίων, καθώς και βιντεοεγγραφών και λογισμικού υπολογιστών, τα οποία είναι προϊόντα κοινής έρευνας διεξαχθείσας βάσει του παρόντος πρωτοκόλλου, παραχωρείται ατελώς στον αντισυμβαλλόμενο παγκόσμια, μη αποκλειστική και αμετάκλητη άδεια μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών.2. Τα συμβαλλόμενα μέρη διασφαλίζουν την ευρύτερη δυνατή διάδοση των συγγραφικών εργασιών επιστημονικού χαρακτήρα που είναι προϊόν κοινής έρευνας αναληφθείσας δυνάμει του παρόντος πρωτοκόλλου και έχουν δημοσιευτεί από ανεξάρτητους εκδότες.3. Σε όλα τα αντίτυπα των προστατευόμενων με αποκλειστικά δικαιώματα εργασιών, τα οποία εκδίδονται και κυκλοφορούν δυνάμει της παρούσας διάταξης, αναγράφονται τα ονόματα του ή των συγγραφέων της εργασίας, εκτός εάν αυτοί αρνηθούν ρητά να αναφερθεί το όνομά τους. Τα εν λόγω αντίτυπα φέρουν επίσης σαφή και ευδιάκριτη μνεία της συμβολής των μερών στο πλαίσιο της συνεργασίας.V. Ακοινοποίητες πληροφορίεςΑ. Ακοινοποίητες τεκμηριακές πληροφορίες1. Έκαστο συμβαλλόμενο μέρος, οι υπηρεσίες του ή οι προερχόμενοι από αυτό συμμετέχοντες, κατά περίπτωση, προσδιορίζουν, το νωρίτερο δυνατόν και κατά προτίμηση στο πρόγραμμα διαχείρισης της τεχνολογίας, τις πληροφορίες που επιθύμούν να μην κοινοποιηθούν, λαμβάνοντας υπόψη, μεταξύ άλλων, τα ακόλουθα κριτήρια:α) τον εμπιστευτικό χαρακτήρα των πληροφοριών, υπό την έννοια ότι οι πληροφορίες, στο σύνολό τους ή με τη συγκεκριμένη μορφή ή διάταξη των συστατικών τους στοιχείων δεν είναι ευρέως γνωστές ή εύκολα προσιτές με νόμιμα μέσα στους ειδικούς του δεδομένου κλάδου·β) την πραγματική ή δυνητική εμπορική αξία που έχουν οι πληροφορίες, λόγω του εμπιστευτικού τους χαρακτήρα·γ) την προγενέστερη προστασία των πληροφοριών, υπό την έννοια ότι o νόμιμος κάτοχός τους


text: είχε προβεί σε ενέργειες δικαιολογημένες από τις περιστάσεις, για να κατοχυρώσει το απόρρητό τους.Τα συμβαλλόμενα μέρη, οι υπηρεσίες τους ή οι προερχόμενοι από αυτά συμμετέχοντες, κατά περίπτωση, δύνανται σε ορισμένες περιπτώσεις να συμφωνήσουν τη μη κοινοποίηση, πλην ενδείξεων περί του αντιθέτου, του συνόλου ή μέρους των στοιχείων που παρέχονται, ανταλλάσσονται ή παράγονται στο πλαίσιο της κοινής έρευνας.2. Έκαστο συμβαλλόμενο μέρος μεριμνά ώστε το ίδιο και οι προερχόμενοι από αυτό συμμετέχοντες να επισημαίνουν επακριβώς τις ακοινοποίητες πληροφορίες, π.χ. με κατάλληλη σήμανση ή περιοριστική επιγραφή. Το ίδιο ισχύει επίσης για οποιαδήποτε αναπαραγωγή του συνόλου ή μέρους των πληροφοριών αυτών.Το συμβαλλόμενο μέρος ή ο συμμετέχων που λαμβάνει γνώση ακοινοποίητων πληροφοριών, οφείλει να σεβαστεί τον προνομιακό τους χαρακτήρα. Οι περιορισμοί αυτοί αίρονται αυτομάτως, όταν οι συγκεκριμένες πληροφορίες δημοσιοποιούνται από τον κάτοχό τους.3. Οι ακοινοποίητες πληροφορίες που γνωστοποιούνται βάσει του παρόντος πρωτοκόλλου δύνανται να διαδοθούν από το συμβαλλόμενο μέρος παραλήπτη ή από οργανισμό αυτού στο προσωπικό ή σε άτομα που εργάζονται για το συμβαλλόμενο μέρος παραλήπτη ή τον οργανισμό τον ειδικά εξουσιοδοτημένο προς τούτο για τους ιδιαίτερους σκοπούς της διεξαγόμενης κοινής έρευνας, υπό τον όρο ότι η διάδοση των ακοινοποίητων αυτών πληροφοριών ανταποκρίνεται στις διατάξεις συμφωνίας περί τήρησης του απορρήτου και ότι ο εμπιστευτικός χαρακτήρας των συγκεκριμένων πληροφοριών είναι εύκολα αναγνωρίσιμος, όπως ορίζεται ανωτέρω.4. Με την προγενέστερη γραπτή συγκατάθεση του συμβαλλόμενου μέρους που παρέχει ακοινοποίητες πληροφορίες, το συμβαλλόμενο μέρος παραλήπτης δύναται να διαδώσει τις συγκεκριμένες πληροφορίες ευρύτερα από όσο προβλέπεται στην παράγραφο 3 ανωτέρω. Τα συμβαλλόμενα μέρη συνεργάζονται για τον καθορισμό των διαδικασιών αίτησης και χορήγησης της γραπτής συγκατάθεσης, και έκαστο συμβαλλόμενο μέρος χορηγεί τη σχετική έγκριση στο βαθμό που αυτό του επιτρέπεται από την εσωτερική του πολιτική και τις εθνικές νομοθετικές και κανονιστικές διατάξεις του.Β. Λοιπές ακοινοποίητες πληροφορίεςΟι μη τεκμηριακές ακοινοποίητες και λοιπές εμπιστευτικές πληροφορίες οι οποίες παρέχονται στα πλαίσια σεμιναρίων και άλλων συσκέψεων διεξαγόμενων βάσει του παρόντος πρωτοκόλλου, καθώς και οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή την εκτέλεση κοινών έργων, αντιμετωπίζονται από τα συμβαλλόμενα μέρη και τους προερχόμενους οπό αυτά συμμετέχοντες σύμφωνα με τις αρχές περί τεκμηριακών πληροφοριών που καθορίζονται στο παρόν πρωτόκολλο, υπό τον όρο, ωστόσο, ότι οι παραλήπτες των εν λόγω ακοινοποίητων ή άλλων εμπιστευτικών ή προνομιακών πληροφοριών λαμβάνουν γνώση του εμπιστευτικού χαρακτήρα των πληροφοριών αυτών κατά το χρόνο γνωστοποίησής τους.Γ. ΈλεγχοςΈκαστο συμβαλλόμενο μέρος καταβάλλει κάθε δυνατή προσπάθεια ώστε να διασφαλίσει ότι οι ακοινοποίητες πληροφορίες των οποίων λαμβάνει γνώση βάσει του παρόντος πρωτοκόλλου προστατεύονται όπως προβλέπεται στο παρόν παράρτημα. Εάν ένα από τα συμβαλλόμενα μέρη διαπιστώσει ότι δεν είναι σε θέση ή είναι λογικά αναμενόμενο ότι θα πάιμει να είναι σε θέση να τηρήσει τις περί μη διάδοσης πληροφοριών διατάξεις των τμημάτων Α και Β ανωτέρω, ενημερώνει αμέσως τον αντισυμβαλλόμενο σχετικά. Τα συμβαλλόμενα μέρη πραγματοποιούν, στη συνέχεια, διαβουλεύσεις προκειμένου να καθορίσουν την ενδεδειγμένη πορεία δράσης.Προσάρτημα του παραρτήματος ΑΕνδεικτικά χαρακτηριστικά στοιχεία του προγράμματος διαχείρισης της τεχνολογίας (ΠΔΤ)Το ΠΔΤ συνιστά ειδική συμφωνία συνομολογούμενη μεταξύ των συμμετεχόντων σε κοινή έρευνα, στην οποία καθορίζονται οι όροι διεξαγωγής της κοινής έρευνας καθώς και τα αντίστοιχα δικαιώματα και υποχρεώσεις των συμμετεχόντων.Όσον